Potpisan ugovor o saradnji Kulturnog centra Nova Crnja i Narodnog muzeja\nKategorija: Aktuelno, Kultura, Narodni Muzej Zrenjanin, Vesti Zrenjanin\nNa današnjem susretu predstavnika opštine Nova Crnja kao i kulturnih institucija i Narodnog muzeja Zrenjanin potpisan je ugovor o donatorstvu i saradnji.\nDeo donacije, multifunkcionalni štampač svečano su uručili zamenik predsednika opštine N. Crnja Dragan Obrenović kao i savetnik predsednika Dejan Panić te direktor Memorijalnog muzeja Đure Jakšića u Srpskoj Crnji Rodoljub Boškić.\nZahvaljujući se na donaciji v.d. direktora Narodnog muzeja Jelena Gvozdenac Martinov istakla je da će multifunkcionalni štampač biti od velike pomoći, prvenstveno za štampanje trolista, plakata i drugog materijala.\n– Mi smo gradske vlasti Zrenjanina zamolili da mi uručimo ovaj multifunkcionalni uređaj i tako uspostavimo saradnju. To ne znači da ovdašnja lokalna samouprava nije u stanju da kupi ovakav uređaj ili da zanemaruje ovu instituciju, ovo je samo bio naš gest kojim smo želeli da obeležimo početak saradnje – rekao je Dejan Panić.\nDelegacija Nove Crnje prilikom obilaska Narodnog muzeja zadržala se i u sportskom salonu\nOvo je lepa prilika da Zrenjanin kao jedan od gradova u kojima je Đura Jakšić boravio i stvarao učestvuje u afirmaciji „Venca Liparskih gradova“ asocijacije gradova koju je inicirao upravo Kulturni centar Nove Crnje tj. afirmaciji samog lika i dela našeg velikog pisca i slikara – istakao je Rodoljub Boškić.\nTagovi muzejsrpska crnjaVesti Zrenjaninzrenjanin\nSrbija još uvek gradi svoju vinsku kulturu i mesto na vinskoj mapi sveta (VIDEO)\nDeseta pobeda Klečanki, a sada cela sezona staje u samo jednu utakmicu


Na osnovu odluke ministarstva zdravlja, Specijalna bolnice Merkur u Vrnjačkoj Banji od sutra počinje da prima pacijente obolele od korona virusa.\nTokom proleća Merkur je već bio u kovid sistemu, a kako je saopštio menadžment bolnice, to iskustvo biće iskorišćeno i u ovoj etapi rada.\n- Merkurovi lekari, sestre i pomoćni radnici, još tada su prošli kompletnu edukaciju. Organizacija rada biće postavljena po svim principima za očuvanje zdravlja zaposlenih i njihovih porodica, a time i bezbednost Vrnjačke Banje kao destinacije - izjavio je direktor Dejan Stanojević.\nU obaveštenju ministarstva zdravlja stoji da se "lica kod kojih je dijagnostikovano prisustvo zarazne bolesti Kovid 19, od 26. novembra, upućuju na hospitalizaciju u Specijalnu bolnicu za lečenje i rehabilitaciju Merkur u Vrnjačkoj Banji".\nJoš 164 zaraženih u Kraljevu\nPrema poslednjem izveštaju Zavoda za javno zdravlje Kraljevo, od 361 testirane na korona virus, pozitivne su 164 osobe.\nU poslednja 24 sata, sa teritorije Kraljeva, prema informacijama Gradskog štaba, još dve osobe su preminule od posledica korona virusa. Od početka epidemije, iz ovog grada su preminule ukupno 64 osobe.\nU Opštoj bolnici ''Studenica'' Kraljevo, trenutno se od Kovida 19 leče 52 pacijenta. Na intenzivnoj nezi je sedam pacijenata.\nVIDEO: Tiodorović: Smirivanje epidemiološke situacije tek u decembru


► Haradinaj: Neophodno je da Vatikan prizna Kosovo\n"Kosovo je posvećeno unapređenju odnosa sa Vatikanom i priznavanje državnosti Kosova je neophodan korak", rekao Haradinaj tokom susreta sa sekretarom države Vatikan, kardinalom Pietro Parolinijem.\nHaradinaj i Parolini su razgovarali o dostignućima Kosova, sa političkog i demokratskog aspekta, položaju Kosova u odnosu na zemlje regiona.\nPremijer Kosova je rekao da su verske slobode i evro-atlantska orijentacija Kosova nepovratne vrednosti koje treba da se promovišu u odnosima dve zemlje.\n"Država Kosovo je važan faktor mira i stabilnosti i promovisanja dobrosusedskih odnosa", rekao je Haradinaj, izražavajući zahvalnost naroda Kosova i Vlade zbog stalne podrške Svete Stolice na Kosovu.\n"Kosovo je zainteresovano da na Balkanu istovremeno unapredi proces trajnog mira i pomirenja, kao i da ima strateške odnose sa Vatikanom", kazao je Haradinaj.\nParolini je pozvao narod na Kosovu na mir, pomirenje i prosperitet sa susednim zemljama na njenom putu evroatlantskih integracija.


TI BiH: Rudnici Elektroprivrede BiH napravili rekordan gubitak od 77 miliona KM – Energetika.ba\nTI BiH: Rudnici Elektroprivrede BiH napravili rekordan gubitak od 77 miliona KM\nŠest od sedam rudnika iz sastava Elektroprivrede BiH prošle godine napravilo je gubitak od 77 miliona KM i on je najveći u posljednjih pet godina. Od\nŠest od sedam rudnika iz sastava Elektroprivrede BiH prošle godine napravilo je gubitak od 77 miliona KM i on je najveći u posljednjih pet godina. Od 2017. prihodi ovih rudnika konstantno padaju i danas su manji za preko 53 miliona KM, plate i doprinosi se ne isplaćuju redovno, državi se duguje za poreze i koncesione naknade pa su kratkoročne obaveze na kraju prošle godine iznosile skoro 800 milion KM što je znatno više nego ranije.\nAnaliza koju je uradio Transparency International u BiH (TI BiH) pokazuje da su rudnici u većini slučajeva prezaduženi i da imaju ograničene mogućnosti da kroz zaduženje unaprijede poslovanje.\n“Nesavjesno poslovanje i sumnjive javne nabavke”\nKako je navedeno u analizi, uprkos teškoj finansijskoj situaciji brojni su primjeri nesavjesnog poslovanja, sumnjivih javnih nabavki, neracionalnih poslovnih odluka i izvlačenja novca iz kase ovih preduzeća što ukazuje na mogućnost pojave korupcije.\n“Revizori primjećuju da je to posebno vidljivo kod iznajmljivanja mehanizacije i opreme gdje se kroz netransparentne postupke milionski ugovori često dodjeljuju istim firmama, a na štetu ovih javnih preduzeća”, tvrde iz TI BiH.\nAnaliza koju je uradio TI BiH jasno pokazuje da je finansijska situacija u rudnicima Elektroprivrede BiH jako loša i da bez reformi koje se godinama odlažu stanje može biti samo teže. TI BiH godinama upozorava na problem prekomjernog zapošljavanja i zloupotrebe resursa ovih javnih preduzeća ali uprkos tome ovakva praksa je nastavljena. Bez obzira na sudske presude i upozorenja revizora, privilegovana privatna preduzeća godinama u rudnicima dobijaju unosne poslove od kojih ostvaruju milionsku dobit dok rudnici gomilaju dugove.\nViška više od 2.200 radnika\nRukovodstvo Elektroprivrede BIH je nedavno priznalo da ima preko 2.200 radnika viška i da se ovaj broj isključivo odnosi na administrativno osoblje, dok je naglašen nedostatak proizvodnih radnika na šta je TI BiH godinama ranije ukazivao. Skupština JP Elektroprivrede BiH je donijela odluku o davanju dugoročnih pozajmica rudnicima uglja radi rješavanja viška zaposlenih i drugih dugovanja.\nCijeli tekst analize možete pročitati na ovom linku.\nNovosti 1584 top 1634


Narator priče je stari Grejem koji svojoj unici Gvendolini priča avanture iz mladosti. Ono što svakako drži pažnju jeste upravo naracija koja je ujedno i komična i informativna. Pred igračem se nalaze brojne misije koje se mogu rešavati na tri načina – mudrošću, hrabrošću ili samilošću.\nPočetak je dosta linearan, ali nakon toga igra se razvija u nekoliko pravaca, upravo u zavisnosti od toga kako je igrač izabrao da rešava misije. Grafika je zanimljivo rešena i upotpunjuje osećaj bajke prilikom igranja. Jasno je da namenjena mlađoj populaciji, ali sa referencama tokom dijaloga i naracije ni starija publika se neće osetiti dosadno.


Bojanić: "To Montenegro" - nova crnogorska avio-kompanija\nBojanić: „To Montenegro“ – nova crnogorska avio-kompanija\nTanjug 29. decembra 2020. 21:48\nPODGORICA – Crnogorska vlada sutra početi proces osnivanja nove avio-kompanije, izjavio je večeras ministar kapitalnih investicija Mladen Bojanić, navodeći da će se truditi da Montenegro erlajns (MA) zadrži najbitnije linije bar još 30 do 60 dana.\n„Status je nedefinisan, želimo da održimo MA u životu samo do formiranja nove kompanije. Naš stav je jasan, treba nam nova kompanija. Crna Gora je turistička zemlja i moramo da imamo nacionalnu avio-kompaniju“, istakao je Bojanić za TV „Vijesti“.\nBojanić je najavio da će se nova kompanija zvati „To Montenegro“.\n„Imaćemo novu kompaniju koja će da se vodi onako kako treba. Zvaće se ‘To Montenegro’ ili u prevodu ‘Za Crnu Goru'“, dodao je.\nTrebaće šest do devet meseci da se sve što je vezano za novu avio-komaniju završi, rekao je Bojanić i dodao da računa da će to biti urađeno i ranije.\n„Dali smo zvanični dopis Evropskoj komisiji da nam pomogne u tom procesu. Planiramo i da određen deo osoblja preuzmemo u novu kompaniju. Optimisti smo da ćemo to uraditi u tom roku uz pomoć Evropske komisije i neke velike evropske avio-kompanije“, kazao je Bojanić.\nUpitan da li traže finansijsku pomoć od EK da bi se održali najfrekventniji letovi, on je kazao da će pokušati da sa osnivačkim kapitalom planiranim za osnivanje nove kompanije kupe deo opreme MA.\n“Sve je to na ivici poštovanja Zakona o zaštitti konkurencije ali ne radimo to na svoju ruku i pazimo se da sve bude u skladu sa propisima”, rekao je ministar.\nFirme iz Nemačke i Austrije nisu htele vakcinisane radnike\nMomirović:Šta je građanima obećano,mora biti realizovano\nAerodrom u Sarajevu: Na nekim letovima obavezne FFP2 maske\nSeničić: Radi se na protokolu za ulazak Srba u Grčku\nUdruženje frilensera Srbije: Izneli smo argumente Poreskoj…


Beogradski bezbednosni forum: Panel "Berlinski proces - Šta je sledeće?" - CorD Magazine Beogradski bezbednosni forum: Panel "Berlinski proces - Šta je sledeće?" - CorD Magazine\nNa panelu “Berlinski proces – Šta je sledeće?” održanom drugog dana Beogradskog bezbednosnog foruma učesnici su govorili o perspektivi proširenja Evropske unije kao i o budućnosti regiona Zapadnog Balkana sa aspekta Berlinskog procesa.\nZoran Nečev, Istraživač Instituta za demokratsko-civilno društvo iz Skoplja predstavio je inicijativu Berlinski proces i kazao je da je Berlinski proces otvorio put za dijalog između Grčke i Severne Makedonije. Berlinski proces je takođe dao podsticaj u odnosima Srbije i Albanije. Berlinski proces definisao je četiri oblasti – povezivanje, socijalno-ekonomski razvoj, dobrosusedski odnosi i digitalnu agendu, a svake godine se održavaju samiti sa zemljama Zapadnog Balkana.\nKristijan Hageman, zamenik direktora Asocijacije za jugoistočnu Evropu, istakao je da postoji bojazan da će Berlinski proces uspeti da zameni proces proširenja na pravi način. Takođe je dodao da proces proširenja ostaje najvažniji i da Berlinska inicijativa nije unapredila principe kao što su demokratija i vladavina prava u zemljama Zapadnog Balkana.\nProces je doneo formiranje RYCO (Regional Youth Cooperation Office), sporazum o romingu, Prespanski sporazum, ali region se nije suštinski promenio, a demokratija i vladavina prava nisu unapređene u tim zemljama, ukazao je Hageman.\nZamenik premijera Severne Makedonije za evropske poslove Nikola Dimitrov istakao je da zemlje Zapadnog Balkana moraju da unaprede saradnju koja neće biti usmerena samo na ekonomski rast. On je rekao i da će samo istinska saradnja zemalja Zapadnog Balkana imati pozitivan uticaj na zemlje članice EU i da će ceo proces proširenja u tom slučaju biti lakši. Istakao je i da je region Zapadnog Balkana u “dvorištu EU” i da je cilj Berlinskog procesa mirna, stabilna i demokratska budućnost za region.\nViola fon Kramon – Taubadel, poslanica Evropskog parlamenta, istakla je da je Evropski parlament dosta vremena posvetio regionu Zapadnog Balkana. Ona je navela i da je takva platforma kao što je Berlinski proces neophodna regionu kako bi unapredio svoju poziciju i pristup EU. Neophodno je i da se više govori o pozitivnim stranama zemalja Zapadnog Balkana.\nČekanje na pridruživanje EU nije neutralno pitanje za zemlje Zapadnog Balkana i one neće zadržati isti stav prema EU dok čekaju, već se osećati...\nIgor Bandović, direktor Beogradskog centra za bezbednosnu politiku, istakao je da zemlje Zapadnog Balkana treba da preuzmu veću kontrolu nad Berlinskim procesom. U suprotnom, saradnja će imati određene poteškoće koje treba prevazići. Ovakve poteškoće su evidentne sada kada su prisutne tenzije i kada zemlje regiona pokušavaju da komuniciraju na alternativne načine. Za civilno društvo, proces je stvorio priliku da se razgovara sa evropskim liderima o tome šta se događa. Što se tiče budućnosti Berlinskog procesa, rekao je on, postavlja se pitanje da li smo dovoljno zreli da preuzmemo odgovornost i vlasništvo nad tih procesima.


Kosovo menja pristup u dijalogu sa Srbijom?\nKosovo mora da promeni pristup u dijalogu sa Srbijom, ocenjuju predstavnici političkih partija. Skupština Kosova, koja još nije konstituisana, treba i da odluči ko će u budućnosti da vodi dijalog i kakav će biti njegov okvir. Neki, pak, smatraju da se dijalog treba prekinuti.\nPredsednici Kosova i Srbije Hašim Tači i Aleksandar Vučić juče su se dogovorili da otpočnu novu fazu dijaloga o normalizaciji odnosa između dve zemlje. Timovi obe zemlje će u narednih mesec i po dana raditi na pripremi nove faze čiji će fokus biti odnos Kosova i Srbije u dugoročnom planu. Kako je rečeno, to će zahtevati i unutrašnje razgovore na Kosovu i u Srbiji.\nDijalog koji je do sada vođen na nivou premijera, teži da pređe na nivou predsednika, a akteri su upravo oni koji su i počeli ili nadgledali ceo proces dijaloga.\nPalj Ljekaj, potpredsednik Alijanse za budućnost Kosova čiji čelnik, Ramuš Haradinaj teži da postane premijer, kaže da nova faza dijaloga treba da bude sadržajna i u korist ojačavanja države Kosova, kao i recipročnog priznanja.\n"Najpre je potreban jasan okvir za dijalog, vremenski okvir i teme koje će pomoći ojačavanju države i reštavanju problema koje imamo sa Srbijom. Prema tome, možda je došlo vreme da dijalog bude jasniji, sadržajniji, sa temama koje će dovesti i do recipročnog priznanja. Naša politika je do sada dozvolila Beogradu da se bavi unutrašnjim pitanjima Kosova. To sada, u ovom slučaju, ne sme da se ponovi", kazao je Ljekaj.\nAljbuljena Hadžiu iz pokreta Samoopredeljenje za Radio Slobodna Evropa navodi da je ovaj pokret protiv dijaloga sa Srbijom.\n"Smatramo da se dijalog ne treba nastaviti ni na koji način i, naravno, pokret Samoopredeljenje ima jasne stavove što se tiče dijaloga. Smatramo da je ovakav dijalog, bez principa i bez uslova, na štetu Republike Kosovo jer je dokazano da je svaki potpisani sporazum u skorist Srbije ali ne i Kosova", kaže Hadžiu.\nAljbuljena Hadžiu: Ovakav dijalog ide na štetu Republike Kosovo\nDijalog u Briselu do sada je vođen na premijerskom nivou, dok bi nivo predsednika predstavljao jednu novu dimenziju. Ljekaj ističe da preostaje Skupštini, nakon njenog konstituisanja, da odredi na kom nivou će se voditi dijalog sa Srbijom.\n"Trebamo dobro da razmislimo o tome, da odredimo tačan format dijaloga kako bi imali odluku Skupštine ko će voditi dijalog sa Srbijom. Svaka odluka Skupštine treba da bude jasna, sa jasnim okvirom o dijalogu", ističe Ljekaj.\nHadžiu, pak, smatra da Tači nije trebao uopšte da odputuje za Brisel na razgovore o novoj fazi dijalog.\n"Za nas je neprihvatljivo da Hašim Tači, na ovaj način, pod ovim okolnostima, i uzimajući u obzir da je isti odgovoran za sve urađene ustupke na štetu Kosova, razgovara ili nastavi razgovore, sada na nivou predsednika. Radi se o istom čoveku koji je, dok je bio premijer, uradio brojne ustupke na štetu Kosova, tokom nepravednih razgovora sa Srbijom", tvrdi Aljbuljena Hadžiu.\nKandidat za premijera ovog pokreta Aljbin Kurti u nekoliko navrata je rekao da planira da briselski sporazum o Zajednici opština sa srpskom većinom pošalje Venecijanskoj komisiji na razmatranje, a da parlamentarna komisija proceni dosadašnji proces dijaloga sa Srbijom.\nPoslednja runda dijaloga Prištine i Beograda održana je 1. februara a onda su obe zemlje prošle kroz izborne procese. Kosovo čeka na potvrđivanje izbornih rezultata kako bi se konstituisala Skupština a potom izabrala i nova vlada.


Huawei počinje sa prodajom SERES SF5 automobila u vodećim prodavnicama u Kini - BIGportal.ba\n21 Aprila, 2021 21 Aprila, 2021 01125\nDanas, na 19. Šangajskoj međunarodnoj izložbi automobilske industrije, kompanija Huawei je objavila da je kineska automobilska kompanija SERES lansirala električno vozilo proširenog dometa – novi SERES SF5, koji će biti dostupan u vodećim Huawei prodavnicama širom Kine. Po prvi put, kompanija Huawei predstavlja partnera iz automobilske industrije u svom “1+8+N” ekosistemu.\n„Ova uzbudljiva najava predstavlja presedan za potrošačku elektronsku industriju, kao i za novu industriju energetskih vozila“, rekao je Richard Yu, izvršni direktor i CEO Huawei Consumer Business Group. „U budućnosti nećemo pružati samo vodeća rešenja za pametne automobile kako bismo pomogli partnerima da stvore inteligentnija vozila, već ćemo nastojati i da im pomognemo u prodaji istih putem naše maloprodajne mreže širom Kine.”\nZver visokih performansi sa Huawei tehnologijama\nKao odgovor na nedoumice korisnika kada je reč o punjenju i dometu električnih vozila, Huawei i SERES stvorili su novi sistem proširenja dometa električnog pogona. Opremljen HUAWEI DriveONE tri-u-jedan električnim pogonom, sistem pruža performanse kupea svetske klase. Novi SERES SF5 nudi fleksibilnost za korisnike, sa dometom od 180 km u električnom režimu kako bi se zadovoljile potrebe svakodnevnih gradskih putovanja, i dometom od preko 1.000 km u režimu proširenog dometa za putnike koji prelaze velike razdaljine. Mogućnosti visokih performansi mogu se pohvaliti ubrzanjem od 0-100 km/h za 4,68 sekundi. Performansama vozila pomažu i aluminijumska šasija male težine, kuglični ležajevi sa dodirom u četiri tačke sa prednjim vešanjem i dvostrukim nosačem i trapezoidno viševezno zadnje vešanje. Ovo pruža novom SF5 zverske performanse, omogućavajući brže ubrzanje, istovremeno pružajući stabilniju kontrolu nagiba i vrhunsku absorpciju udara.\nHUAWEI HiCar rešenja omogućavaju korisnicima da na centralnu kontrolnu tablu vozila neometano prebacuju svoje mobilne aplikacije, pružajući im mogućnost da bilo kada i bilo gde pristupe navigaciji, muzici i drugim sadržajima. Ovaj kupe automobil svetske klase omogućava potpuno novo korističko iskustvo: reprodukcija muzike sa vašeg telefona može se bez prekida nastaviti kada uđete u automobil. Takođe, tu je i interaktivna kontrola glasom, koja korisnicima dozvoljava da se fokusiraju isključivo na vožnju. HUAWEI HiCar može se povezati i sa drugim pametnim uređajima, tako da korisnici iz automobila mogu sa savršenom lakoćom da uključe klima uređaj, pametni ekran ili druge povezane uređaje u svom domu.\nTrodimenzionalni surround zvučni sistem vozila sastoji se od 11 zvučnih jedinica koje su podesili HUAWEI SOUND tehničari i stručnjači iz oblasti akustike. Zajedno sa savršenim NVH (Noise, Vibration and Harshness) rešenjem – tišinom na nivou od 38 dB, kakva se, primera radi, doživljava u bibliotekama – audio sistem pruža impresivan kvalitet zvuka.\nNovi SERES SF5 ima vehicle-to-vehicle (V2V) režim punjenja, koji može pružiti pogon u vanrednim situacijama kada je vozilo izolovano u divljini. Takođe, on donosi vehicle-to-load (V2L) režim napajanja za kampovanje, koji korisnicima omogućava da upotrebljavaju indukcione šporete, stereo uređaje i drugu opremu.\nČvrstina SERES SF5 automobila, sa strukturom napravljenom od robusnog i pouzdanog termoformiranog čelika od 1500Mpa izuzetno visoke čvrstoće, zadovoljava standard sigurnosnog dizajna sa pet zvezdica. Uz automatsku potpomognutu vožnju nivoa L2 +, asistenciju prilikom gužve u saobraćaju, adaptivni tempomat brzine i druge funkcije, korisnici koji se suočavaju sa gradskim gužvama ne moraju da brinu.\nPored toga, prednji red je opremljen sportskim i sofisticiranim sedištima sa funkcijama ventilacije, grejanja i masaže, a režim pametne dobrodošlice čini svaki ulazak i izlazak iz automobila udobnijim.\nNovi model će biti dostupan u Huawei prodavnicama od 21. aprila\nDostupan u Kini po ceni od 246.800 CNY (4WD) i 216.800 CNY (2WD), novi SERES SF5 dolazi u četiri boje – Deep Ocean Blue, Charcoal Black, Pearl White i Titanium Silver Grey – zajedno sa Midnight Black, Garnet Red i Ivory White unutrašnjim presvlakama.\nPočevši od 21. aprila 2021. godine, korisnici mogu posetiti vodeće Huawei prodavnice širom Kine i isprobati ovo vozilo.


Terzić: Nisam se nadala nominiaciji za nagradu "Zvezda u usponu"\nRekorderka Srbije na 1.500 metara i šampionka na Evropskom prenstvu za mlađe seniore u Tampereu, za prestižnu nagradu nadmetaće se sa još 11 atletičarki.\nPored nje nominovane su i Anita Hinriksdotir, Reka Đurac, Emel Dereli, Florentina Marinku, Iren Ekelund, Dafne Šipers, Malaika Mlhambo, Sofi Flikn, Noemi Zbaren, Alesija Trost, Anegelina Žuk-Krasnova.\nOna je dodala da će se ove godine za ulične trke i kroseve spremati u Ulcinju.\n"Na pripreme ću ići u Ulcinj, kao svake godine, tamo ću se spremati za Kros Evrope koji je na programu 8. decembra, i imaću zaista jaku grupu za trening. Staza u Ulcinju mi odgovara i od 2010. godine se tamo spremam", poručila je Terzićeva.\nPored nje EEA je za nagradu Zvezda u usponu u muškoj konkurenciji nominovala i Emira Bekrića, koji je na šampionatu sveta u Moskvi osvojio bronzanu medalju u trci na 400 metra s preponama.\nGlasanje za najboljeg atletičara Evrope u 2013. godini i Zvezdu u usponu otvoreno je do petka, 27. septembra, u ponoć, a imena dobitnika biće objavljena 12. oktobra na svečanosti u Talinu.\nReprezentativka Srbije u atletici Amela Terzić priprema se u Ulcinju za nastup na Evropskom prvenstvu u krosu u Bugarskoj, a trener Rifat Zilkić rekao da će do početka decembra ona pokušati da popravi fizičku pripremljenost.\nPONOSNA Ivana Španović: Postigla sam vanzemaljski uspeh\nIvana Španović će 2017. završiti kao najbolje rangirana skakačica udalj na planeti.\nI NORMA I REKORD Raović 10. predstavnik Srbije na atletskom prvenstvu Evrope u Beogradu\nNaš atletičar Miloš Raović je ispunio normu za predstojeće Evropsko prvenstvo u dvorani u disciplini 400 metara i tako postao deseti predstavnik Srbije na šampionatu u Beogradu.\nSPEKTAKL U BEOGRADU Ivana Španović skače u dalj na Terazijama!\nNajbolja srpska atletičarka i bronzana iz Rija Ivana Španović skakaće na Terazijama u sklopu promocije Evropskog prvenstva u dvorani koje će se održati u Beogradu naredne godine.


Hristov Consulting Vesti » 2019 » April\nKonferencija javnih beležnika Srbije / Uloga beležnika u sprečavanju pranja novca i finansiranja terorizma\nU Beogradu je održana konferencija Javnobeležničke komore Srbije na kojoj su beležnicima predstavlјene odluke o ograničavanju raspolaganja imovinom, kao i uloga javnih beležnika u sprečavanju pranja novca.\nNa Konferenciji „Odluke o ograničavanju raspolaganja imovinom i isprave javnih beležnika kao dokazna sredstva u krivičnom postupku“ u Beogradu, kojoj su prisustvovali javni beležnici iz cele Srbije, u uvodnoj reči ministarka pravde u Vladi Srbije Nela Kuburović istakla je da su beležnici opravdali poverenje koje ima je dala Vlada 2014. godine i da su doveli do rasterećenja rada sudova i povećanja pravne sigurnosti.\n„Izuzetno je važno što ste prepoznati kao bitna karika u sprečavanju pranja novca. I pre donošenja Zakona o sprečavanju pranja novca i finansiranja terorizma prošle godine, vaša uloga je bila prepoznata, posebno odredbama Zakona o javnom beležništvu koja predviđaju mogućnost da javni beležnik odbije obavlјanje određenog pravnog posla“, rekla je ministarka pravde.\nNela Kuburović je dodala da je, kada su se procenjivali rizici o tome gde se nalazi najviše takozvanog prlјavog novca, uočeno da se takav novac usmerava najčešće u investicione projekte i u nepokretnosti, zbog čega je i uloga javnih beležnika veoma značajna u sprečavanju takvog delovanja.\nKuburović je dodala da će Ministarstvo pravde uvek biti tu da podrži javne beležnike i da nema prepreka da se nadležnosti javnih beležnika i dalјe šire, pre svega u vanparničnoj materiji.\nPredsednik JKS Srbislav Cvejić posebno je istakao da javni beležnici kao obveznici Zakona o sprečavanju pranja novca i finansiranja terorizma od samog početka izvršavaju svoje zakonske obaveze, a što su pozitivno ocenila i nadležna nadzorna tela.\n„Kada je reč o ispravama koje sačinjavaju, odnosno potvrđuju i overavaju javni beležnici, a koje se odnose na promet nepokretnosti, u ovoj oblasti uočeni su problemi u praksi, koji se odnose na nepokretnosti koje nisu uknjižene, a koje su predmet naredbi o zabrani raspolaganja“, zaklјučio je Cvejić.\nPredsednici apelacionih sudova u Beogradu i Novom Sadu, Duško Milenković i Novica Peković, pohvalili su javne beležnike, ocenjujući da su značajno doprineli pravnoj sigurnosti.\nVD pomoćnika direktora Uprave za sprečavanje pranja novca Danijela Maletić rekla je da su javni beležnici na pravi način prepoznali svoju ulogu u sistemu, što potvrđuje i broj prijavlјenih sumnjivih izveštaja u sprečavanju pranja novca. „U 2018 ukupan broj prijavlјenih sumnjivih izveštaja bio 230, a od početka godine 87“, kazala je Maletić.\nU radnom delu Konferencije, o predistražnom i istražnom postupku, prikuplјanju podataka, oceni prikuplјenih dokaza, odlukama o zabrani raspolaganja imovinom, beležnicima su govorili zamenik Republičkog javnog tužioca i član Koordinacionog tela za sprečavanje pranja novca i finansiranja terorizma Milјko Radisavlјević, kao i Vlatko Božović, rukovodilac Odelјenja za organizovani kriminal u Jedinici za finansijske istrage MUP-a.\nSudija Posebnog odelјenja Višeg suda u Beogradu Maja Ilić iznela je detalјe toka glavnog pretresa, predlaganja, izvođenja i ocena dokaza, isprava koje se odnose na pravni status imovine kao dokazna sredstva, odluka koje se odnose na ograničavanje raspolaganja imovinom.\nNa konferenciji je još o toku postupka po redovnom pravnom leku i oduzimanju imovine govorila zamenik predsednika Apelacionog suda u Beogradu Milena Rašić, dok je o postupku po zahtevu za zaštitu zakonitosti izlagala sudija Vrhovnog kasacionog suda Nevenka Važić.


Predsednik Srbije Boris Tadić, predložio je danas tokom razgovora sa studentima Univerziteta u Beogradu i u učenicima Matematičke gimnazije da se na Slaviji sagradi Teslin toranj, koji bi bio centar nauke u zemlji i priznjanje ovom velikom naučniku.\nPrema rečima predsednika Srbije, Slavija je idealna jer se u blizini nalazi...\n- Mi ne želimo da monopolizujemo Teslu, on je čovek sveta, ali ideja da se na Slaviji sagradi takav toranj je jako dobra. To mesto bi moglo da bude muzej nauke, koji bi popularizovao nauku - rekao je Tadić u muzeju "Nikole Tesle".\nOn je još predložio da se pri oslikavanju hrama Svetog Save koriste nove tehnologije i dodao da je već o tome razgovarao sa patrijarhom Irinejom i Sinodom SPC. Tadić je još rekao da Nikola Tesla nije dovoljno afirmisan u Srbiji i da je to jedan od resursa koji nije dovoljno iskorišćen.\n- Tesla nije dovoljno afirmisan u srpskom društvu iako čitav svet vibrira imenom Nikole Tesle. Imamo bulevar, muzej i aerodrom Nikole Tesle, ali nemamo nijedno mesto na kojem se objedinjuje energija Nikole Tesle predata vama - rekao je Tadić.\n... Hram svetog Save, "koji bi mogao da ima koristi od Teslinih izuma"\n- Ne postoje pametniji i manje pametni narodi, ali postoje oni koji darovite ostavljaju u zapećku i oni narodi i zemlje koji promovišu svoje talente - kazao je predsednik Srbije.\nTadić je, obraćajući se talentovanim mladim srpskim naučnicima, rekao da ljudi koji se bave kreativnim zanimanjima pred sobom uvek kao vodilju moraju imati ideju mira, čestitosti i dobrote.\nPrema njegovim rečima, i bavljenje politikom je, poput nauke, delatnost u kojoj se stvara za budućnost i u kojoj velika dela savremenici katkad ne prepoznaju.\nMeđu učenicima i studentima koji su danas s predsednikom Srbije obišli postavku Muzeja Nikole Tesle bili su članovi tima "Strouberi enerdži", koji su osmislili i realizovali projekat javnog solarnog punjača mobilnih telefona, studenti Fakulteta organizacionih nauka dobitnici nagrade na takmičenju "HULT global kejs čelendž" i nagrađivani učenici Matematičke gimnazije.\nTadić je druženje s talentovanim mladim sugrađanima iskoristio da još jednom čestita srpskim sportistima na međunarodnim uspesima koje sve češće ostvaruju, ističući da sportisti poput Novaka Đokovića, isto kao i veliki naučnici, ne pripadaju samo svojim nacijama već da njihova postignuća pripadaju čitavom svetu.\nVladimir Jelenković, direktor Muzeja Nikole Tesle, Tadiću je poklonio bibliofilsku monografiju rođendanskih čestitki, koje su naučnici Teslinog vremena slali svome velikom kolegi.


RATNOHUŠKAČKA PROPAGANDA MEMORIJALNOG CENTRA SREBRENICA-POTOČARI\nBEOGRAD, 5. APRILA /SRNA/ - Predsjednik Odbora za dijasporu i Srbe u regionu Skupštine Srbije Miodrag Linta smatra ratnohuškačkom propagandom reagovanje Memorijalnog centra Srebrenica-Potočari na pismo srpskog člana Predsjedništva BiH Milorada Dodika upućeno bošnjačkom članu Šefiku Džaferoviću.\n"Činjenica je da se na području Srebrenice desio zločin i nad Bošnjacima ali apsolutno je licemjerje i najbezočnija laž kvalifikovati ga kao genocid", istakao je Linta.\n"Svako ko odbija da se objektivno utvrde činjenice o događajima u i oko Srebrenice od 1992. do 1995. godine suštinski širi govor mržnje i podstiče na netrpeljivost", poručio je Linta.\nLinta je napomenuo da je Suljagić, koji je na čelu Memorijalnog centra, za najveću fabriku smrti u Drugom svjetskom ratu Jasenovac rekao da je "četnička izmišljotina i da su časni Bošnjaci iz zločinačke Handžar divizije propustili priliku da riješe četnike".\n"Suljagić je Republiku Srpsku uporedio sa nacističkim Vermahtom i istakao da je u pitanju okupirana teritorija što najbolje govori da je u pitanju čovjek rata, a ne mira", rekao je Linta.


RTCG - Radio Televizija Crne Gore - Nacionalni javni servis :: Društvo :: Objavljuju odluke jer imaju dugoročan značaj\nIvana Šebek, TVCG [ Objavio: O.Z. ]\nUSTAVNI SUD 16. 11. 2016. 16:34 >> 07:51 0\nObjavljuju odluke jer imaju dugoročan značaj\nOdluke Ustavnog suda se objavljuju jer imaju dugoročni značaj, rečeno je prilikom predstavljanja publikacije "Godišnjak ustavnog prava", koji su izdali Ustavni sud Crne Gore i njemačka Fondacija za međunarodno pravo (IRZ).\nPredsjednica Ustavnog suda, Desanka Lopičić, kazala je da su Ustav i ustavno pravo temelj društva, a zbog toga je publikacija “Godišnjak ustavnog prava” važan putokaz i sadržajan pravni tekst.\n"Kao uporište prava i pravde, Ustav obezbjeđuje sigurnost i stabilnost u državi, njen identitet, ali i njenu individualnost. Ustav se mora poštovati jer je jedini čuvar naših sloboda. Ustav Crne Gore sadrži širok katalog ljudskih prava i sloboda, kojim je projektovan željeni tip društva, po uzoru na zapadne demokratije", kazala je Lopičić.\nPublikacija je sadržajna i praksa Ustavnog suda Crne Gore važna je smjernica nosiocima pravosudnih funkcija, kao i presude stranih krovnih sudskih instanci.\n"Koncept godišnjaka je takav da kao korjen imamo uvjek tekstove sa konferencija koje smo odradili sa raznim Ustavnim sudovima i regionalno odradili", naveo je rukovodilac projekta IRZ fondacije Stefan Pirner.\nPredstavljanje publikacije bila je prilika da se popriča o uporednim iskustvima, pa je predsjednik Ustavnog suda Bosne i Hercegovine govorio o mehanizmima te instance za deblokadu skupštine.\n"Dolazilo se, nerijetko, u oba entiteta i na državnom nivou, u blokadu donošenja zakona. Ustavni sud ima nadležnost da otkloni tu blokadu. Tu se radi o onom pitanju vitalnog, nacionlanog interesa", istakao je predsjednik Ustavnog suda BiH, Mirsad Ceman.\nZa ambasadu Njemačke saradnja visokih institucija te zemlje sa crnogorskim sudovima je dragocjena.\n"Njemačka Fondacija za međunarodno pravo konstantno i sadržajno sarađuje sa Ustavnim sudom Crne Gore. Odluke ustavnog suda se obajvljuju jer imaju dugoročni značaj i dobro je da njemačka fondacija u tome pomaže", naglasio je zamjenik amabasadora Njemačke u Crnoj Gori, Uwe Meerkotter.\nPublikacija “Godišnjak ustavnog prava”, prvi je u nizu budućih koji ce redovno izdavati Ustavni sud i njemačka Fondacija za međunarodno pravo.\nUstavni sud Ustav Ustavni sud CG Godišnjak ustavnog prava\n"Promjene Ustava za novi konsenzus"\nU DPS-u spremni za razgovore o izmjenama Ustava


Nakon razgovora sa američkim državnim sekretarom Antonijem Blinkenom, tokom sastanka ministara spoljnih poslova NATO, turski ministar spoljnih poslova Mevlut Čavušoglu izjavio je da su planirane nove runde pregovora između SAD-a i Turske.\n“Dogovorili smo se sa američkim državnim sekretarom da održimo prošireni sastanak u SAD-u ili u Turskoj”, rekao je Čavušoglu novinarima u Briselu.\nTokom gotovo jednosatnog Čavušogluovog sastanka sa Blinkenom, kako je rekao, razgovarano je o svim aspektima situacije u Siriji, stabilnosti Iraka i podršci novoj vladi u Libiji.\nNaglašavajući da Turska želi da bude domaćin konferencije o Avganistanu u aprilu, turski ministar spoljnih poslova je rekao da će se turski zvaničnici sastati sa svim stranama kako bi odlučili o datumu.\nPovodom kupovine ruskog sistema protivraketne odbrane S-400 od Rusije, Čavušoglu je ponovio da je Turska sistem već kupila i da je sporazum završen, isključujući povlačenje odluke. Međutim, ponovio je ponudu Turske da uspostavi komisiju sa Sjedinjenim Državama koja će razjasniti sva tehnička pitanja.\nSjedinjene Države su tvrdile da ruski sistem predstavlja pretnju za NATO-ove oružane sisteme. Turska sa svoje strane tvrdi da su njeni napori za kupovinu protivraketnih sistema sa Zapada odbačeni i da S-400 i NATO sistemi neće biti integrisani, pa stoga nema pretnje.\nStejt department je takođe izdao izjavu na sastanku sekretara Blinkena sa turskim kolegom: „Državni sekretar Antoni J. Blinken sastao se danas sa ministrom spoljnih poslova Turske Mevlutom Čavušogluom u Ministarstvu spoljnih poslova NATO-a u Briselu. Sekretar Blinken i ministar spoljnih poslova Čavušoglu razgovarali su o dugotrajnom značaju bezbednosne saradnje između Sjedinjenih Država i Turske, uključujući naše zajedničke interese u Siriji i Avganistanu. Sekretar je izrazio podršku tekućim pripremnim razgovorima između NATO saveznika Turske i Grčke. Sekretar Blinken pozvao je Tursku da ne zadržava ruski sistem PVO S-400, izrazio zabrinutost zbog povlačenja Turske iz Istanbulske konvencije o sprečavanju i borbi protiv nasilja nad ženama i nasilja u porodici, i naglasio važnost demokratskih institucija i poštovanja ljudskih prava“. /ibna


VUČIĆ: Uvek sam saopštavao rezultate pre RIK-a, SNS ima najsposobnije ljude da ih izračuna! - Naša Borba\n„Mi nismo saopštavali na osnovu uzorka. Mi imamo najbolje softvere, najstručnije ljude, imamo ljude na svakom biračkom mestu za razliku od svih ostalih“, rekao je Vučić nakon sastanka sa turskim predsednikom Redžepom Tajipom Erdoganom u Ankari.Prema njegovim rečima, Srpska napredna stranka (SNS), čiji je predsednik, mnogostruko je sposobnija, opremljenija i stručnija da prikupi sve podatke, da ih tačno izračuna i da ih „pošteno saopšti naciji“.\n„Kad čuju da nešto podržava Evropska unija i Venecijanska komisija, ljudi a priori glasaju protiv. Ljudi na to imaju pravo, ljudi imaju pravo na svoj slobodan izbor„, rekao je Vučić. Najveći problem video je u tome što su pojedini i nakon sednice predsedništva na kojoj je dogovoreno da se glasa za „da“, vodili kampanju za „ne“ na referendumu.\n„Organizujete svoje, od svojih vajber gupa, do toga da pozivate predstavnike, predsednike, potpredsednike opštinskih odbora da im svima govorite glasajte za ‘ne’. Nema problema, ja nisam nikada izbacivao ljude iz političke stranke. Nikada nisam želeo da pretvorimo SNS u Demokratsku stranku„, naglasio je Vučić.\nPrethodni tekstANA BRNABIĆ: Posnosna sam što živim u zemlji gde nismo terali ljude da se vakcinišu i što smo poštovali svačije pravo!\nSledeći tekstUHAPŠEN ČEKIĆAR I NAPREDNJAK SA PROTESTA: Pretukao svog komšiju iz Šapca!


Ministarstvo građevinarstva - Blic Online\nRADOVI GOTOVI U PETAK Od Kragujevca do Batočine 25 km moderne brze saobraćajnice\nRadovi na izgradnji poslednje deonice puta Kragujevac-Batočina, u dužini od 4,5 km kroz Batočinu, završavaju se u petak, a tada će ova deonica biti i puštena u saobraćaj, saopšteno je iz Ministarstva građevinarstva saobraćaja i infrastrukture.\nSrbija jе obеzbеdila u budžеtu 15 miliona evra za rekonstrukciju i održavanjе šеst mostova između Srbije i Bosne i Hercegovine, dok ćе ostalih pеt održavati BiH, izjavila je ministarka građеvinarstva, saobraćaja i infrastrukturе Zorana Mihajlović nakon potpisivanja Sporazuma o održavanju i rеkonstrukciji mеđudržavnih mostova izmеđu dve zemlje.\nMihajlović: Još 1,3 milijardi dinara za rekonstrukciju puteva u Sremskom okrugu\nMinistarstvo građevinarstva će opredeliti dodatne 1,3 milijarde dinara za rekonstrukciju puteva u Sremskom okrugu, najavila je danas ministarka Zorana Mihajlović.\nBroj izdatih građеvinskih dozvola nastavlja da rastе i u 2018. godini i u prvih dеvеt mеsеci ovе godinе bio jе 8,5 vеći nеgo u istom pеriodu 2017. godine, saopštilo je Ministarstvo građevinarstva, saobraćaja i infrastrukture.\nMinistarstvo građevinarstva: Ne sprečavaju se aplikacije, ali ne može bez odobrenja za prevoz putnika\nSkupština Srbije usvojila je danas izmene i dopune Zakona o prevozu putnika u drumskom saobraćaju čime se dodatno uređuje oblast taksi prevoza, povećavaju se kapaciteti inspekcijskih organa i pojačava se borba protiv sive ekonomije.\nEfikasnije poslovanje "Puteva Srbije" i "Koridora Srbije" važno zbog novih investicija\nMinistarka građevinarstva, saobraćaja i infrastrukture Zorana Mihajlović razgovarala je danas sa šefom Kancelarije Svetske banke u Srbiji Stivenom Ndegvom o reformi putnog sektora u Srbiji, a tom prilikom istaknuto je da je efikasnije poslovanje "Puteva Srbije" i "Koridora Srbije" važno zbog novih investicija.\nLUNA I MARKO OTKRILI POL BEBE Ne mogu da sakriju SREĆU, a pogledajte na koji način su ovo podelili sa svima: "U INAT SVIMA"


Duško Vujošević je novi selektor reprezentacije BiH! – NAJNOVIJE VESTI\nBivši trener Partizana Duško Vujošević novi je selektor košarkaške reprezentacije Bosne i Hercegovine, zvanično je potvrđeno danas u Sarajevu\nGeneralni sekretar Košarkaškog saveza BiH Dubravko Barbarić potvrdio je informaciju medijima ovu informaciju.\n– Duško Vujošević je izabran za novog selektora naše reprezentacije, a ugovor će biti potpisan na četiri godine, nakon isteka njegovog angažmana u francuskom Limožu. Zadovoljni smo jer smo pronašli dugoročno rešenje u skladu s novim FIBA-inim sistemom takmičenja. Takođe, postigli smo dogovor da Vujošević angažuje jednog perspektivnog domaćeg trenera za pomoćnika koji će na taj način steći važno iskustvo – rekao je Barbarić za portal Klix.


INTEGRATIVNA (TRODIMENZIONALNA) ANALIZA SNOVA\nCilj integrativne dubinskopsihološke analize snova je sticanje potpunijeg uvida u sebe, kroz kontakt sa mudrijim, autentičnijim delom ličnosti, odnosno nesvesnim koje sa svesnim delom ličnosti gradi dinamičku celinu, a po rečima Getea „Istina je celina“. Ova činjenica ukazuje da snovi ne predstavljaju samo „kraljevski put u nesvesno“, kako je isticao Frojd, već i „kraljevski put“ u realnost, čime se informišemo o svemu onome što svestan deo ličnosti koji sam nikada ne vidi celinu, ne zna, ne može da zna ili nema hrabrosti da sazna. Zbog toga integrativnu analizu snova ne treba poistovećivati sa psihoanalitičkim pristupom snovima koji se bavi samo individualno nesvesnim, budući da Jungovim otkrićem kolektivno nesvesnog 1917., i Sondijevim otkrićem familijarno nesvesnog 1937., dolazi do proširenja i produbljivanja kako pojma dubinske psihologije tako i proučavanja snova.\nTrodimenzionalna analiza snova se razlikuje od specifično psihoanalitičke i po funkcijama snova koje ističe, kao na primer kompenzatorna, negativno-kompenzatorna tj.reduktivna,prospektivna, odnosno njihova orijentacija na budućnost. Iako su snovi od velikog dijagnostičkog, prognostičkog, etiološkog i terapeutskog značaja, njihova vrednost je učinkovitost analize i van psihoterapijskog, psihološkog i psihijatrijskog setinga, čime se i potpuno zdravim osobama omogućava da rade na sebi, steknu potpuniji uvid u sebe i druge, sa ciljem da postignu uspešnije i lično, i socijalno funkcionisanje.\nTeorijske koncepcije ovog pristupa treba shvatiti krajnje uslovno jer se tok analize uvek iznova prilagodjava svakom pojedinačnom klijentu-jedan isti san različitih osoba može imati potpuno različito značenje, u zavisnosti od asocijacija na elemente sna, stavljanja tih elemenata u kontekst celog sna, kao i psihološke i životne situacije snevača, i „okidača“ za pojavu konkretnog sna. Takodje, svaki san je potrebno analizirati u kontekstu serije snova u kojoj se javlja. Iz svega navedenog proizilazi da se analiza snova ne može doktrinarno primenjivati. Ona predstavlja komunikaciju dva ravnopravna aktera koju je nemoguće pripremiti unapred. Po Jungovim rečima, svaki novi klijent predstavlja novu teoriju.


Udruženim snagama za Bukura | Kultura | Vesti\nRTV Pančevo Kultura Udruženim snagama za Bukura\nUdruženim snagama za Bukura\nPANČEVO, 7. mart 2018. (TV Pančevo) –Mnogobrojni pančevački rok bendovi i Dom omladine organizovali su humanitarnu akciju za Aleksandra Bukura, koji boluje od leukemije. Pre deset meseci njemu je izvršena transplatacija matičnih ćelija, ali se bolest vratila.\nU Apolu je održan još jedan humanitarni koncert, ovog puta za bubnjara benda Melmac Riders-a i kolegu ekipe RTV Pančeva, Aleksandra Bukura. Sale je oboleo od leukemije i ovo nije prvi put da se organizuje humanitarna akcija za njega. Organizatori kažu da se odazvalo mnogo ljudi za ovu akciju i da su srećni zbog toga.\nVoja Lukić i Miloš Vuković su poručili da je Sale „jak“ bubnjar i borac, pa kažu da se uzdaju to da će i ovu bitku dobiti.\nAleksandar Bukur je već jednom dobio bitku sa ovom bolešću i sada mu je ponovo potrebno lečenje kako bi ozdravio. Pre deset meseci njemu je izvršena transplatacija matičnih ćelija. Svaka finansijska pomoć Saletu je dobro došla.


Odložen koncert posvećen Renatu Balestri zbog bolesti diri\nTanjug 14. septembra 2021. 12:56\nGlavna zvezda koncerta, jedan od najvećih ne samo Italijanskih, već svetskih dirigenata današnjice, Sipari je sinoć poslao nalaz na kome se vidi da je na PCR testu pozitivan.\nOn se trenutno nalazi u Nikaragvi gde je nastupao u okviru Južnoameričke turneje.\nPCR test je radio kako bi danas mogao da se vrati u Rim i 16. septembra dođe u Beograd, taman da pripremi ovaj spektakl.\nKako navode iz organizacije, u jutrošnjem dogovoru sa upravnicom Narodnog pozorišta Ivanom Vujić Kominac, usaglasili su se da pomere koncert, jer je nemoguće za samo dva dana pronaći adekvatnu zamenu, a ne bi ni bilo u redu, jer Sipari radi na ovom koncertu već šest meseci.\nPodsetimo, veliko koncert je najavljen za 18. septembar kao sadržajan program iz tri poglavlja, gde bi u prvom segmentu solisti NP Bojana Žegarac i Jovan Veselinović izveli odlomke iz baleta “Labudovo jezero”, Petra Iliča Čajkovskog, u koreografiji Konstantina Kostjukova.\nManekeni bi u formi performansa prikazali najatraktivnije kostime koje je za ovaj balet kreirao Renato Balestra.\nDrugi deo koncerta po planu bi predstavio omiljene arije Balestre, koje bi pevale naše istaknute operske dive – mecosopran Jadranka Jovanović i soprani Jasmina Trumbetaš i Sanja Kerkez, kao i gošće iz Italije i Nemačke.\nZa sam kraj je osmišljen modni performans sa kostimima koje je Balestra kreirao za čuvenu operu “Pepeljuga” u režiji Jagoša Markovića.\nČim se usaglase dalje obaveze dirigenta nakon što ozdravi i termini Narodnog pozorišta, javnost će biti obaveštena o novom datumu koncerta.


Hakerska grupa koja je onesposobila američku kompaniju za transport goriva izdala saopštenje u kojem se distancira od haosa koji je izazvala i tvrdi da nije povezana ni sa jednom vladom\nGrupa koja stoji iza hakerskog napada koji je paralisao vodećeg američkog operatora naftovoda objavila je u saopštenju za medije da im je cilj da dođu do novca, a ne da stvaraju probleme u društvu.\nGrupa koja sebe naziva DarkSajd glavni je osumnjičeni za pokušaj digitalne iznude protiv kompanije Kolonial Pajplajn, koja je odgovorna za transport goriva većem dijelu Istočne obale.\nNakon hakerskog napada kompanija je primorana da danima drži mrežu zatvorenom, što izaziva ozbiljne poremećaje u snabdijevanju, piše Rojters.\nU šturom saopštenju za medije objavljenom na sajtu DarkSajda ne pominje se konkretno Kolonial Pajplajn ali se navodi da je „povodom posljednjih dešavanja“ cilj grupe „da dođe do novca, a ne da stvara probleme za društvo“. U saopštenju se ne navodi koliko novca traže hakeri. Navodi se i da će hakeri DarkSajda provjeravati druge sajberkriminalce „kako bi izbjegli društvene posljedice ubuduće“. Dodaje se da je grupa „apolitična“ i da analitičari „ne treba da nas povezuju“ bilo kojom vladom.\nRojters navodi da djeluje da je cilj saopštenja, u kojem je bilo pravopisnih i gramatičkih grešaka, da spusti političku temperaturu u vezi sa upadom koji je postao jedan od najtežih slučajeva digitalnog iznuđivanja koji je ikada prijavljen.\nEksperti smatraju da je grupa DarkSajd relativno nova i da je formirana otprilike u avgusti 2020. godine i da se predstavlja više kao legitimna kompanija nego kao kriminalno udruženje.\nPretpostavlja se da se grupa sastoji od veteranskih sajberkriminalaca fokusiranih da izvuku što je moguće više novca od njihovih žrtava.\n„Oni su novi, ali su jako dobro organizovani“, kazao je Lior Div, izvršni direktor firme za bezbjednost Sajberrizon. On je kazao da je grupa krajnje profesionalna, da imaju pres centar, mejl listu, otvorenu liniju za žrtve pa čak navodno i kodeks ponašanja koji treba da ih predstavi kao pouzdanog mada bezobzirnog poslovnog partnera.\nU kodeksu ponašanja objavljenom na sajtu grupe navodi se da njihove mete neće biti škole, univerziteti, bolnice, neprofitne organizacije i i vlade „zasnovane na prinicipima“, prenio je portal „Bliping kompjuter“. Umjesto toga oni će napadati kompanije koje sebi mogu priuštiti da plate otkup, koji može iznositi milione dolara.\nNa sajtu grupe, koji se nalazi na darkvebu, navode se njihovi prošli napadi i tvrdi da su prethodno uzeli milione od iznuda.\nNa sajtu takođe postoji „galerija srama“ koja sadrži podatke o žrtvama koje su odbile da plate otkup i reklamiraju se ukradena dokumenta od preko 80 kompanija širom SAD i Evrope.\nGrupu DarkSajd je donekle teško razlikovati od mnoštva drugih digitalnih iznuđivača. Rojters ističe da poput mnogih drugih djeluje da i ova grupa štedi ruske, kazahstanske i ukrajinske kompanije, što ukazuje na povezanost sa bivšim sovjetskim republikama. Takođe se pretpostavlja da joj je sjedište u Rusiji ili Istočnoj Evropi.\nDiv međutim kaže da ono po čemu se grupa izdvaja jeste obavještajni posao koji oni obavljaju prije napada. „Oni znaju ko je menadžer, znaju sa kim razgovaraju, znaju gdje je novac, znaju ko donosi odluke“, kazao je Div za Rojters.\nU tom smislu Div smatra da je napad na Kolonial Pajplajn, sa potencijalno ogromnim posljedicama za Amerikance možda bio pogrešna procjena.\n„Nije dobro za njih da se umiješa američka vlada, nije dobro za posao da se uključi FBI“, kazao je Div i dodao „To je posljednje što im treba“. On smatra da jučerašnjim saopštenjem hakeri DarkSajda pokušavaju da se distanciju od haosa koji su napravili. Ovakve grupe uglavnom teže da diskretno pritiskaju žrtve, bez privlačenja prevelike pažnje.\n„Globalna pompa koja se podigla škodi njihovom poslovanju“, kazao je Div. „To je jedini razlog zbog kojeg su izdali pokajničko saopštenje“.\nOnesposobljavanje IT sistema Kolonijal Pajplajna je dovelo do ograničene prodaje goriva na benzinskim pumpama i izazvalo rast cijena goriva.\nBajden: Nema dokaza da iza napada stoji Rusija\nPredsjednik SAD Džo Bajden kazao je juče da do sada nema dokaza da je Rusija umiješana u hakerski napad na Kolonial Pajplajn.\n„Sastaću se sa predsjednikom Putinom, ali do sada naši obavještajci nijesu došli do dokaza da je umiješana Rusija, mada ima dokaza da je softver za iznudu u Rusiji, kazao je Bajden.\n„Oni stoga imaju određenu odgovornost da se pozabave time”, kazao je predsjednik SAF.


Kultura i stvaranje Evropljana | Kultura, Dužnička kriza | Al Jazeera Balkans\nKultura i stvaranje Evropljana\nEvropski identitet nije nepromjenljiv koncept, niti je imun na povratak mržnje među nacijama.\nParadoksalno je to da bi smanjenje subvencioniranja za sektore kulture ili obrazovanja trebalo biti najbolji način da se ponovo pokrenu ekonomijeGetty\nEvropa je na međunarodnoj sceni često smatrana mjestom gdje živi visoka kultura i gdje ona nesputano i istinski cvjeta. To nije samo zbog kvalitete njenog (uglavnom državnog) obrazovnog sektora, već i zbog specifične prirode i porijekla ovog fascinantnog kontinenta.\nSama Evropa je, ustvari, zaista stara i koncept međupovezanosti datira bar od doba grčko-rimskog svijeta, a taj koncept je preživio stoljeća, kraljevstva i imperatore. Stvoren je mrežom razmjena i susreta, nizom revolucija koje su utjecale jedna na drugu i prisustvom utjecajnih filozofa i zapisa koji su prelazili granice nacija.\nPočetkom prošle godine ministri kulture raznih zemalja članica Evropske unije su s ponosom predstavili "Dekalog evropske kulture", koji je objavljen na stranicama International Herald Tribunea. Naglasili su da je kultura bila u srcu izgradnje Evrope. Zbog toga ne bi trebala biti žrtvovana zato što, također, "doprinosi afirmaciji evropskog identiteta".\nUstvari, postoji direktna veza između evropske unutrašnje kulture i oblika identiteta koji dijele mnogi Evropljani (ali ovaj identitet bi trebao biti porozan i ne bi trebao biti zanemaren, kao što neki pogrešno predlažu da potkopaju ovaj koncept, jer bi Evropa imala smisla samo ako bi svi njeni građani bili veoma slični jedni drugima).\nUprkos Dekalogu političara, mnoge državne vlade smanjuju budžete za kulturu.\nPored kulturoloških, obrazovnih i "socijalnih" razmjena između nacija, kao što je projekt za savremenu mobilnost univerzitetskih studenata - veoma popularni program Erasmus, ova "kultura" je dala vrijedan doprinos izgradnji osjećaja zajedničke pripadnosti među narodima Evrope.\nIpak, uprkos Dekalogu političara, mnoge državne vlade smanjuju budžete za kulturu. Istinu govoreći, čini se da se zemlje EU-a ne mogu dogovoriti ni u vezi s relativno malim ukupnim evropskim budžetom (ako se on uporedi, primjera radi, sa budžetom Sjedinjenih Američkih Država).\nSmanjenje budžeta EU-a za period 2014-2020. imat će žalostan utjecaj na kulturu, kao i na već spomenutu "obrazovnu" i socijalnu mobilnost Evropljana.\nJe li ovako zamišljena vizija zajedničke Evrope?\nOvo dokazuje da neke kompleksnije dugotrajne planove i strukture mogu zamisliti samo najposvećeniji zagovornici Evrope (ali se odmah može postaviti pitanje kako ćemo ih stvoriti u budućnosti).\nNakon nereda i protesta širom evropskih gradova i u doba kada se čini da ključ leži u finansijskom planiraju, kada su ekonomija i tržišta parole, a štednja nova moda, trebali bismo se svi zapitati da li su ovo najbolji načini da se u potpunosti oporavimo od trenutnog smjera kojim idemo.\nČini se da malo političara razmatra kakve će buduće posljedice imati ovakva strategija i šta će ostati nakon ovakvog finansijskog previranja.\nParadoksalno je to da bi smanjenje subvencioniranja za sektore kulture ili obrazovanja trebalo biti najbolji način da se ponovno pokrenu neke nestabilne ekonomije – umjesto da se ozbiljno smanji "rasipanje" državnog novca i novca Evropske unije.\nU takvom kontekstu, sa ciljem da se razvije društvo vođeno tržištem, univerzitetima su često uskraćene njihove (finansijske) prednosti i (kulturološke) potrage za "autentičnijim" i trajnijim znanjem. Kao što je Vijeće odbrane Britanskih univerziteta nedavno navelo: "Znanje je novac i razvoj je nedostižan, moćne sile tjeraju univerzitete da služe za kratkotrajne, često pragmatične i strogo komercijalne svrhe".\nS obzirom na malu mogućnost bilo kakvog javnog finansiranja umjetnosti i humanih nauka, moraju se postaviti pitanja o stanju evropskog umjetničkog i intelektualnog stvaranja i o očuvanju ovog naslijeđa za buduće generacije. Čini se da malo političara razmatra kakve će buduće posljedice imati ovakva strategija i šta će ostati nakon ovakvog finansijskog previranja.\nIstraživači i inovatori će, ponovno i uskoro, preći preko Atlantskog okeana ili će otići daleko od zapadne hemisfere i zaputiti se ka rastućim globalnim silama.\nOvo sve bi trebalo biti ključ za borbu protiv recesije i nepredvidljivih tržišta, zajedno sa promocijom stvarne konkurentnosti na globalnom nivou. Informiraniji i obrazovaniji građani će, također, biti i talentiranija i obučenija radna snaga.\nTokom godina strane posmatrače nije impresioniralo samo veliko bogatstvo, veliki sjaj ovih evropskih kultura i njihovih raznolikosti, već i mnoge zajedničke vrijednosti. Ove međusobno povezane historije, kulture i identiteti čine Evropu i Evropljane tako osobitim i privlačnim.\nČak i u zemljama kao što je Velika Britanija, gdje je euroskepticizam s vremena na vrijeme aktivan i gdje neki mediji Evropu pogrešno prikazuju (pogledajte Levsonov izvještaj), kultura, arhitektura i književnost su često puni "evropskih" interakcija.\nProces ekonomske i političke integracije koji se provodi unutar aktuelnog okvira EU-a je sigurno pomogao da se stvore "Evropljani" kakve poznajemo danas\nPredivni kvart akademskih institucija, nazvan Founder's Building, gdje trenutno radim, Royal Holloway, Londonski Univerzitet, očito su inspirirani dvorcima kontinentalne Evrope. Reljefi na vanjskoj fasadi odaju počast velikanima evropske i zapadne književnosti kao što su Homer, Shakespeare i Dante.\nJe li ovo britansko, latinsko ili možda očito široko rasprostranjeno evropsko kulturno naslijeđe i identitet?\nPolitičari bi, ipak, trebali shvatiti da ovaj evropski identitet nije nepromjenljiv koncept niti je imun na povratak mržnje među nacijama. Proces ekonomske i političke integracije, koji se provodi unutar aktuelnog okvira EU-a, zasigurno je pomogao da se stvore "Evropljani" kakve poznajemo danas i nakon tragedija koje su se dogodile tokom dva svjetska rata.\nIpak, ovo doba štednje dovodi u pitanje i ovaj specifični kosmopolitski identitet, sa nepredvidivim budućim posljedicama. Potencijalno smanjenje finansiranja programa Erasmus je zaista još jedan izuzetan primjer. Potonji doista predstavlja jedan od glavnih evropskih uspjeha u proteklih 25 godina.\nProgram je, zaista, stvorio generacije istinskih savremenih "evropskih građana".\nPlanovi za spasavanje\nAko danas u Evropi postoji zajedničko prihvatanje susjedskih tradicija i mnogih zajedničkih vrijednosti, za to je djelomično "kriv" i program koji je dobio ime po holandskom renesansnom humanisti Erasmusu od Rotterdama, koji se zalagao za promociju zdravog razuma, obrazovanja i tolerancije.\nUspješna elita EU-a i nacionalne vlade bi trebale s pravom naporno raditi da riješe ekonomske probleme i javne dugove. Ali samo bi kratkovidna politika gurnula u stranu kulturu, znanje i svoje (često međunacionalne) građane.\nNema sumnje da tržištima treba stabilnost i posrnulim bankama trebaju planovi za spasavanje. Ipak, s ciljem da djeluje kao svjetska sila i sa jedinstvenim glasom (koji se jasno čuje), Evropi trebaju ideje, "mozgovi" i zasigurno, posvećeni Evropljani.


Foto: FK Modriča/ FB\nFudbalski klub Alfa Modriča danas slavi svoj 100-ti rođendan.\nModriča je najavila i brojne manifestacije povodom jubileja.\n“Kroz 100 godina je bilo mnogo uspona i padova, a sigurno da je najveći uspjeh ova ekipa sa slike koja je donijela našem kolektivu šampionsku titulu Premijer lige Bosne i Hercegovine” – napisali su iz Modriče.\nU sezoni 2003/04 Modriča je osvojila Kup Bosne i Hercegovine, a u sezoni 2007/08 postali su šampioni Bosne i Hercegovine.\nPrethodni članakSin legende Juventusa upao u probleme sa navijačima ovog kluba\nNaredni članakRim stopama Vimbldona?


Cene bitkoina i drugih kriptovaluta prate berzanske indekse, ali uz puno veće gubitke, što definitivno pokazuje da nisu opravdali ulogu čuvara vrednosti u nesigurnim vremenima.\nStrah od visoke inflacije, zaoštrena monetarna politika Feda i preteća recesija pokrenuli su beg ulagača iz rizične imovine i potragu za sigurnijim utočištima. Iako se mislilo da je idealno vreme za bitkoin kao sklonište od svih navedenih pošasti, najpoznatija svetska kriptovaluta izgubila je znatno više nego bilo koji berzanski indeks.\nCena bitkoina je oslabila oko 12 odsto, a u proteklih nedelju dana potonula je više od 30 odsto. Dosegla je minimum na 26.848 dolara, što je najniži nivo od kraja decembra 2020. i 61,1 odsto niže do rekordne vrednosti (69.000 dolara) postignute krajem prošle godine, prenosi B92.\nDolar oko najvišeg nivoa u poslednje dve decenije\nStupio na snagu dekret o plaćanju gasa u rubljama, EU najavljuje nove sankcije\nMMF: Sankcije Rusiji mogle bi postepeno da smanje dominaciju dolara


MUP: Slede pretresi na drugim lokacijama i hapšenje novih lica | Slobodna reč\nMUP: Slede pretresi na drugim lokacijama i hapšenje novih lica\nBEOGRAD – Vršilac dužnosti načelnika Službe za borbu protiv organizovanog kriminala Ministarstva unutrašnjih poslova Ninoslav Cmolić izjavio je danas da će policija nastaviti dalji rad na prikupljanju dokaza protiv organizovane kriminalne grupe koju je predvodio Veljko Belivuk, ali i svih drugih kriminalnih grupa koje ugrožavaju bezbednost građana.\n“Svi koji su uhapšeni u jučerašnjoj akciji privedeni su u Tužilaštvo za organizovani kriminal i sledi dalji rad, pretresi na drugim lokacijama, hapšenje novih lica, a pored ove nastavićemo i sa novim akcijama i dokazaćemo da niko nije jači od države. Spremni smo na sve da zaštitimo bezbednost građana” – rekao je Cmolić za TV Pink, preneo je MUP.\nPrema njegovim rečima, jučerašnja akcija napšenja osumnjičenih da su počinili više teških krivičnih dela, trgovinu narkoticima, iznude, ucene, ubistva i sakaćenja ljudi, planirana je u saradnji sa Bezbednosno–informativnom agencijom i Tužilaštvom za organizovani kriminal duži vremenski period.\n“Cilj nam je bio da prikupimo validne materijalne dokaze kako bi lica koja su juče uhapšena sklonili sa ulice na duži vremenski period. Radimo na tome da dokažemo ulogu svakog pojedinca u okviru organizovane kriminalne grupe, da prikupimo što više materijalnih dokaza, olakšamo posao tužilaštvu i da obezbedimo dovoljno dokaza da presude ne bi pale na sudu” – rekao je Cmolić.\nOn je naveo da je ta kriminalna grupa, koju je pored Belivuka predvodio i osumnjičeni Marko Miljković, bila dobro organizovana i krila se iza navijačke frakcije Partizana koju je predvodio Belivuk, odranije poznat policiji, istakavši da ovde nije reč o navijačima već o kriminalcima.\nCmolić je dodao da je prilikom pretresa na više lokacija u Srbiji, od kojih su neke bile prostorije date na korišćenje pripadnicima ove grupe na stadionu Partizana, policija između ostalog pronašla narkotike, oružje, kao i materijalne i biološke tragove, bitne za dalju istragu.\nVučić: Borba protiv kriminala nastaviće se i u Vranju\nPrethodni članakVakcinu primilo 30.000 Nišlija\nSledeći članakBrnabić o hapšenjima: Ovo je tek početak, sledeće je Vranje


Konferencija za medije - Hirurško lečenje teške epilepsije\nVi ste ovde: Home Konferencija za medije - Hirurško lečenje teške epilepsije\nObjavljeno četvrtak, 16 januar 2014 15:00 | |\nNa Klinici za neurologiju Kliničkog centra Srbije predstavljeni su rezultati lečenja epilepsije operativnom metodom.\nAkademik prof. dr Vladimir S. Kostić, direktor Klinike za neurologiju Kliničkog centra Srbije\nProf. dr Dragoslav Sokić sa Klinike za neurologiju Kliničkog centra Srbije\nDr Vladimir Baščarević sa Klinike za neurohirurgiju Kliničkog centra Srbije\nAss. dr Zlatibor Lončar, direktor Urgentnog centra Kliničkog centra Srbije\nHIRURŠKO LEČENJE TEŠKE EPILEPSIJE\nEpilepsija je česta bolest od koje boluje 1% populacije (svaka 100-ta osoba koju sretnemo). Procenjujemo da u Srbiji ima oko 72.000 bolesnika a da oko 30% (oko 20.000) slabo reaguju na lekove. Oko 7.000 bolesnika ima tako tešku epilepsiju da je nepodnošljiva, a kod njih je moguće da se bolest izleči operacijom na mozgu, posle pažljivog ispitiivanja i dokazivanja mesta početka napada.\nKlinika za neurologiju KCS i Klinika za neurohirurgiju KCS po prirodi svog posla dugi niz godina imaju tradicionalno dobar partnerski odnos na misiji lečenja bolesnika sa neurološkim poremećajima.\nOva saradnja je rezultirala i formiranjem Centra za epilepsije u kojem je objedinjen rad neurologa, EEG tehničara, radiologa, neuropsihologa, specijaliste nuklearne medicine, neurohirurga, anesteziologa, psihijatra i patologa. Cela grupa eksperata učestvuje u kompleksnom i multidisciplinarnom postupku prehirurškog ispitivanja bolesnika sa teškom epilepsijom koja ne reaguje na lekove. Kod podobni kandidata (kod kojih se podudaraju promena na magnetskoj rezonanci sa zonom odakle epilepsija počinje) se pristupa hirurškom otklanjanju obolelog dela mozga. Princip celog postupka je da pacijent izlazi iz operacione sale isti onakav kakav je u nju ušao, sa razlikom da više nema epilepsiju.\nOvakva intervencija je do nedavno mogla da se radi samo u razvijenim inostranim centrima. Od 2009. godine do kraja 2013. godine je obavljena hirurška resekcija epileptogene zone kod 63 bolesnika od kojih je 57 (86%) u dugotrajnoj potpunoj remisiji njihove ranije nepodnošljivo teške epilepsije. U inostranim centrima cena operacija iznosi od 25.000 Evra ili više i pomenutim radom je državi i društvu ostvarena značajna finansijska ušteda (bar 1.500.000 Evra). Još važnije, značajan broj ljudi je vraćen normalnom i zdravom životu.\nNOVE TEHNOLOGIJE: STEREOTAKSIČNO UVOĐENJE DIJAGNOSTIČKIH I TERAPIJSKIH ELEKTRODA U DUBOKE ZONE MOZGA RADI LEČENJA TEŠKIH NEUROLOŠKIH BOLESTI\nPlaniramo da u narednom kratkoročnom periodu osvojimo još naprednije tehnike lečenja i epilepsije i ektrapiramidnih bolesti korišćenjem stereo-EEGa i stereotaksički uvedenih stimulišućih elektroda. Razvoj ove tehnologije je nametnuo da saradnja između neurologije i neurohirurgije bude još prisnija i isprepletanija jer pojedine bolesti sve manje prave razlike između neurološkog i neurohirurškog posla, odnosno, metode i znanja obe discipline su uzajamno zavisne kako u planiranju, tako i izvođenju i praćenju bolesnika.\nDve glavne oblasti u kojima neurologija i neurohirurgija zajedno rade a što je neophodno da se uvede i u Kliničkom centru Srbije su lečenje teških epilepsija bez morfoloških poremećaja i uznapredovalih slučajeva Parkinsonove bolesti, distonije i farmakorezistentnih nevoljnih pokreta. Ove metode su već u delimičnoj i povremenoj upotrebi u pojedinim zemljama u regionu. Srbija po veličini populacije i drugim raspoloživim resursima ima i potrebu i mogućnost pre svega u kadrovskom potencijalu za realizaciju ovih tehnologija.\nZa obe oblasti zajednička je potreba da se pojedinim strukturama mozga pristupi na "minimalno" invazivni način, tako što se elektrode uvedu kroz mali otvor na lobanji kroz stereotaksični ram, preko kojeg se uz korišćenje preciznih vodilja uvode tanke elektrode sa velikim brojem odvojenih kontakata u željene delove dubokih struktura mozga sa preciznošču delića milimetra. Putanja svake elektrode se proračunava na osnovu preklopljenih snimaka magnetske rezonance i angiografije, kako bi se elektroda sigurno uvela a da se pri tome ne povrede krvni sudovi i druge osetljive strukture mozga uz pomoć sofisticiranih kompjuterskih algoritama. Na osnovu toga se odredjuju ulazne tačke i uglovi uvođenja, dubina, kao i koordinate odredišta do kojih elektroda treba da se dovede.\nPRIMENA KOD TEŠKIH EPILEPSIJA BEZ ORGANSKIH PROMENA\nKod bolesnika sa epilepsijama preko elektroda se registruje spontana aktivnost dubokih struktura mozga na osnovu čega mogu da se odrede granice poremećenog tkiva koje generiše epilepsiju. Stimulacijom preko uvedenih kontakata elektroda se određuje na kom mestu su locirane važne funkcije mozga (govor, pamćenje, motorika, osećaji, čula...) i da li se preklapaju ili ne sa zonama epilepsije koje treba da se odstrane.\nPRIMENA KOD PARKINSONOVE BOLESTI, DISTONIJE I NEVOLJNIH POKRETA\nKod ovih bolesnnika elektrode mogu trajno da ostanu u unapred definisanim strukturama mozga. Njihovom stimulacijom nepokretni bolesnici sa Parkinsonovom bolešću vraćaju pokretljivost i samostalnost kakvu su imali u samom početku bolesti, a dejstvo se održava godinama. Nepodnošljivi tremor pacijenta stimulacijom se utišava u minimalno, jedva vidljivo podrhtavanje ruku, dok se bolni, ivalidizirajući mišići grčevi u bolestima koje se zovu Distonije blokiraju čime se vraća mogućnost normalnog korišćenja zahvaćenih delova tela.\nDa bi se ovladalo tehnikom stereotaksičnog uvođenja dijagnostičkih i stimulacionih elektroda, pored dalje obuke već velikim delom priprmljenih kadrova neophodno je da se nabavi sterotaksički ram (koji bi se montirao na operacioni sto na kome se rade operacije) sa odgovarajućim hardverom za navođenje elektroda i softverom za određivanje trajektorije elektroda integrisanim i komatibilnim sa glavnim tipovima aparata za MRI i angiografiju.\nSAVREMENA DOSTIGNUĆA U LEČENJU PARKINSONOVE BOLESTI, DISTONIJE, TREMORA I NEVOLJNIH POKRETA\nParkisnonova bolest se javlja kod svake 100. osobe starije od 60 godina. Procenjujemo da u Srbiji postoji najmanje 15.000 bolesnika koji su značajnoj meri onesposobljeni simptomima bolesti koja postepeno napreduje.\nLečenje lekovima je uspešno u prvih 5 do 10 godina trajanja bolesti, a posle toga kod nekih bolesnika se razvijaju nepokretnost (akinezija) ili nepodnošljiv tremor delova tela. Klinika za neurologiju je osvojila savremene i nove metode lečenja i kasnijih faza bolesti specifičnom primenom konstantne infuzije levodope u tanko crevo ili primenom posebnih medikamenata koji deluju na određene receptorske sisteme u mozgu. U Centru za Distonije Klinike za neurologiju KCS sprovodi se primena botulinskog toksina u zahvaćene mišiće što dovedi do prekida teških grčeva kod bolesnika sa Distonijama, ali zbog privremenog dejstva procedura mora da se ponavlja nekoliko puta godišnje. Ovo lečenje, iako efikasno je ekonomski zahtevno i komplikovano za praćenje.\nKod ove strogo selektovane grupe bolesnika sa teškom Parkinsonovom bolešću i bolesnika sa komplikovanom distonijom najefikasniji način lečenja predstavlja stimulacija dubokih delova mozga električnom strujom iz baterijskog stimulatora koji se ugrađuje ispod kože grudnog koša i žicama povezuje sa stereotačno uvedenim elektrodama. Ovakva stimulacija se sprovodi godinama i omogućava dugotrajnu kontrolu simptoma bolesti, smanjenje potrebe za lekovima (i njihovih neželjenih dejstava) i potrebe za čestim hospitalizacijama.\n63 pacijenata operisano resektivnom hirurgijom\n52 pacijenatra sa resekcijom temporalnog režnja\n11 pacijenata sa resekcijom ekstratemporalnog režnja\n2 sa intraoperativnom elektrokortikografijom\n55/63 (87%) IZLEČENJE epilepsije posle 2 ili više godina od operacije, ostali značajno poboljšanje


Promene u menadžmentu KK Crvena zvezda mts - KK Crvena zvezda\nPromene u menadžmentu KK Crvena zvezda mts\nKK Crvena zvezda mts obaveštava javnost da je dana 29.12.2021. godine u Beogradu održana prva sednica novog saziva Predsedništva kluba u punom sastavu kojim je predsedavao predsednik kluba dr Nebojša Čović.\nKK Crvena zvezda mts obaveštava sportsku javnost da će dosadašnji generalni direktor Kluba Filip Sunturlić prestati da obavlja tu funkciju od 1. januara 2022. Godine.\nKK Crvena zvezda mts ovom prilikom zahvaljuje se Filipu Sunturliću na velikoj posvećenosti, njegovom znanju i stručnosti, kao i radu i trudu koji je uložio na modernizaciji i unapređenju kluba u svim njegovim segmentima tokom desetogodišnjeg boravka u KK Crvena zvezda (od 2011. do 2018. godine na poziciji direktora marketinga i od 2018. godine do kraja 2021. na poziciji generalnog direktora) i želi mu mnogo zdravlja, sreće i uspeha u novim poslovnim izazovima i obavezama koje ga očekuju.\nFilip Sunturlić: „Želeo bih i ovim putem da obavestim sportsku javnost i na prvom mestu pristalice našeg kluba, da sam u dogovoru sa rukovodstvom kluba, predsednikom Nebojšom Čovićem kome dugujem veliku zahvalnost za pruženu priliku i deceniju zajedničkog rada, odlučio da od Nove Godine prestanem da obavljam funkciju generalnog direktora KK Crvena zvezda mts.\nU prethodnoj deceniji postigli smo svi zajedno mnogo toga za našu Crvenu zvezdu u svakom smislu, na terenu i u organizaciji kluba koji je danas prepoznat i u evropskim i svetskim okvirima, što potvrđuju i mnogobrojne nagrade i priznanja u prethodnom periodu.\nKoliko god da sam srećan višegodišnjim boravkom u Crvenoj zvezdi, i posebno učinjenim, taj period je bio izuzetno dinamičan i naporan. Zbog toga smatram da je vreme da u Klub stigne nova energija kako bi Klub koji volim i za koji ću svim srcem navijati i u vremenu pred nama, nastavio istim putem i ostvario zacrtane, po pravilu visoke ciljeve.\nRadeći za Klub koji volim, u sportu koji volim, sa ljudima koje poštujem i volim, imao sam tu sreću i blagoslov da svi zajedno ispišemo neke od najuspešnijih stranica u dugogodišnjoj istoriji KK Crvena zvezda.\nOvu priliku iskoristio bih da se zahvalim svim ljudima u klubu, počev od predsednika Nebojše Čovića uz koga sam bio ceo desetogodišnji period i imao privilegiju da radim i dosta naučim, preko najbližih saradnika, trenera, stručnog štaba, igrača i brojnih ljudi sa kojima sam sarađivao tokom jedne decenije. Hvala vam!\nKonačno, svim našim članovima, članovima naše Skupštine, predsedništva, UO i legendama kluba, svim Zvezdašima želim da se zahvalim na podršci, vernosti i istrajnosti koju su pokazali svih ovih godina i bili neizostavan deo velikih uspeha Crvene zvezde, koja je danas na mestu koje joj i pripada po svojoj istoriji, broju navijača i uspesima koje je postizala u prethodnih 76 godina i gde će nadam se na zadovoljstvo svih nas, biti i u budućnosti. Znam da Crvena zvezda sada neće zastati, već će nastaviti istim putem i ostati najbolja u svakom smislu, siguran sam u to!\nNemanji i Milanu želim puno zdravlja, sreće i na prvom mestu uspeha na novim poslovima u klubu koji je danas stabilan i veliki u svakom smislu.“\nNa sastanku Predsedništva između ostalog doneto je više odluka važnih za dalji rad i funkcionisanje kluba, kao i da će funkciju direktora kluba umesto Filipa Sunturlića obavljati Nemanja Vasiljević, dok na mesto sportskog direktora dolazi nekadašnji igrač našeg kluba Milan Dozet.\nTakođe, KK Crvena zvezda mts želi mnogo uspeha na novim poslovima direktorima Nemanji Vasiljeviću i Milanu Dozetu koje očekuju brojne obaveze i izazovi na odgovornim i vrlo važnim mestima koja su zauzeli.\nO svim daljim aktivnostima KK Crvena zvezda mts blagovremeno će informisati javnost.


Katarina Radivojević našla zamene za Ninu Seničar i Mariju Vicković: One su nove preljubnice - Hello! magazin\nFoto Nebojša Babić/Promo\nKatarina Radivojević je producent predstave “Pogledi”, koja je nakon premijere postigla veliki uspeh. Međutim, došlo je do velikih promena, pa na sceni ubuduće nećemo gledati iste glumice, a komad će se zvati “Preljubnice”.\nNaime, tadašnju postavu su, pored Katarine, činile i Nina Seničar i Marija Vicković. Kako Blic piše, koleginice su odlučile da stave tačku na dosadašnju saradnju, pa je Katarina nekoliko nedelja unazad tražila adekvatne zamene za Ninu i Mariju, a donela je odluku da to budu Jelena Gavrilović i Nada Macanković.\n– Katarina, Nina i Marija su tokom leta izvodile ovu predstavu u celom regionu, a publika je bila oduševljena. Problem je nastao krajem leta, kada je Nina otputovala u Ameriku, a Marija objasnila da ne može non-stop da putuje iz Crne Gore kako bi igrala predstavu. Katarina je tada ostala sama i morala je brzo da razmišlja kako i šta dalje, jer je ponuda za izvođenje predstave bilo. Ona je došla na ideju da malo promeni priču, koja govori o statusu žena u društvu i njihovom zlostavljanju, a promenila je i ime predstave – kaže izvor pomenutog lista koji je upućen u celu priču i dodaje:\n– Katarina je dugo razmišljala ko bi bio adekvatna zamena za Ninu i Mariju i shvatila je da su Nada i Jelena odlične. Kako se Nina izjasnila da ne želi da napusti ovaj projekat, Nada Macanković će igrati predstavu kad god ona to ne bude mogla. Sa druge strane, Jelena Gavrilović je postala stalni član ove postavke, umesto Marije Vicković.\nKako bi proverili ove informacije kontaktirali su Katarinu:\n– Nina ostaje sa nama, ali pošto je sada u Americi, radiće predstave tokom turneje u ovoj zemlji. Dok ona nije sa nama, njeno mesto zauzeće Nada Macanković. Marija je izašla iz čitavog projekta zato što igra osam naslova i nije mogla da se uklopi u termin. Moj deo iziskuje dosta rada, imala sam mnogo posla, maltene sam sve radila iz početka, pošto sam morala da menjam dve glumice, automatski sam želela da promenim i veći deo teksta. Dodatno sam htela da produbim priču i vratim muški lik. To će biti veliko iznenađenje za publiku, kao i to na koji način ćemo ga uključiti – rekla je Katarina i najavila da će se ova predstava izvesti 28. oktobra u najprestižnijem beogradskom hotelu.\nJelena Gavrilović nije želela mnogo da priča, pa je u poruci poručila:\n– Drago mi je da me je Katarina pozvala, nikada nismo sarađivale. Verujte da će biti fantastično.\nNa plaži je najlepše: Nina Seničar proslavila rođendan sa Marijom Karan\nMarija Vicković otkriva tajnu svoje lepote\nJelena Gavrilović: Suština glume je pobediti sebe


Kompanije su objavile da su realizovale prodaju u vrednosti od 2 miliona dolara a da se za izvoz robe u vrednosti od 3,2 miliona dolara još uvek vode pregovori. Voće i proizvodi od voća uglavnom se plasiraju na tržište EU dok će konditorski proizvodi od sada moći da se nađu i na tržištima Mongolije, Tajvana, Libana, Južne Afrike i Izraela.\nSmrznuto, sveže i suvo voće, pirei, džemovi, sokovi i konditorski prozivodi samo su deo širokog asortimana prozvoda koji bili izloženi na ovogodišnjem sajmu.\nUčešće srpskih kompanija na ovogodišnjem sajmu pomogli su Agrobiznis projekat Američke agencije za međunarodni razvoj (USAID) i Privredna komora Srbije.\nSvake druge godine, kompanije iz celog sveta okupljaju se na sajmu ANUGA u Kelnu i prezentuju svoje proizvode predstavnicima prehrambene industrije. Na sajmu ANUGA 2011, izlagalo je 6.596 kompanija iz 100 zemalja. Preko 155.000 ljudi iz 180 zemalja posetilo je sajam ove godine.


SNS: Novac dajte bolesnoj djeci, a ne poslanicima prvog saziva Skupštine | Banjaluka.net\nNaime, nakon što smo juče objavili tekst pod nazivom Ekskluzivno: Poslanici ratnog saziva parlamenta Srpske dobiće mjesečnu naknadu od 1.200 KM pojavile su se razne reakcije javnosti, među kojima i ova SNS-a.\nU saopštenju ove stranke navodi se da “većina te djece zbog nedostatka sredstava ne mogu da odu na operaciju u inostranstvo od koje zavisi njihov život” i dodaju da se i borci Republike Srpske nalaze u teškom položaju.\nStranka Napredna Srpska smatra da više od dva miliona KM na godišnjem nivou, koliko bi trebalo da se izdvoji prema navedenom nacrtu zakona, treba usmjeriti na one kojima je najpotrebniji.\n– Uvjereni smo da će nas u ovom prijedlogu podržati i svi poslanici prvog saziva Narodne skupštine, jer su svjesni trenutne situacije u Srpskoj i u kakvom su položaju i borci koji su se borili za Republiku Srpsku- dodaje se u saopštenju.\nPodsjećamo, prema nacrtu zakona o pravima izabranih predstavnika Republike Srpske iz perioda od 1991. do 1996. godine, koji je prekjuče u skupštinsku proceduru uputio predsjednik Milorad Dodik, pravo na naknadu imaće svi poslanici prvog saziva skupštine Srpske.\nZakonskim nacrtom, koji će biti razmotren na zasijedanju parlamenta od 15. septembra, pravo na ovu naknadu imaju svi poslanici koji su bili u parlamentu u periodu od 24. oktobra 1991. godine, kad je konstituisana prva višestranačka skupština tadašnje SR BiH pa do 14. septembra 1996. godine, kad je raspušten prvi saziv skupštine Srpske, uoči prvih poslijeratnih izbora.\nPrema zakonu, mjesečna naknada treba biti jednaka iznosu jedne i po prosječne neto plate u prošloj godini. Ukoliko zakon dobije “zeleno svjetlo” parlamenta, poslanici prvog saziva bi po ovom osnovu mjesečno dobijali oko 1.200 KM.


RUSKA NOVINSKA AGENCIJA PORUČILA: Dodik se ne bori protiv krize u RS, već proizvodi novu - Kosmopol\nNa portalu ruske novinske agencije Regmun sinoć je objavljen intervju Aleksandra Đokića u kome komentariše političku situaciju u Republici Srpskoj (tekst možete pogledati OVDE) opisujući Milorada Dodika kao šoumena i da je jedini siguran korak za opstanak Republike Srpske njegov odlazak s vlasti na narednim izborima.\nČitav tekst prenosimo u cjelini:\nRepublika Srpska se nalazi u osobito ranjivoj poziciji, zato što se ona ne susreće isključivo sa spoljnim pritiscima, već se nalazi u stanju potpune koncentracije vlasti u rukama Milorada Dodika. Tako se stiče utisak da će se Republika Srpska urušiti u sebe istog trenutka ukoliko Dodik, kojim slučajem, bude smenjen na izborima. Takvo je mišljenje u intervjuu Informativnoj agenciji Regnum izneo asistent katedre za uporednu politiku Fakulteta društvenih nauka Ruskog univerziteta prijateljstva naroda u Moskvi, Aleksandar Đokić.\nTako je Đokić prokomentarisao perspektive rešenja političke krize u Bosni i Hercegovini i u Republici Srpskoj, krize koja je nastala nakon odluke bivšeg visokog predstavnik u BiH, Valentina Incka, da negiranje „genocida u Srebrenici“ bude smatrano krivičnim delom u ovoj državi.\nTom prilikom je Skupština Republike Srspske apsolutnom većinom izglasala rešenje da se na teritoriji ovog entiteta Inckov zakon stavi van snage, a srpske političke partije su odbile da učestvuju u daljem radu zajedničkih institucija vlasti na nivou Bosne i Hercegovine.\nKrizu je dodatno usložnilo nametanje kandidature novog visokog predstavnika sa strane međunarodne zajednice, Kristijana Šmita, čiji su legitimitet osporile Ruska Federacija i Narodna Republika Kina.\nPo mišljenju eksperta, Dodik se okoristio Inckovim zakonom kako bi „legitimizovao svoju večnu vlast“.\n„On sebe predstavlja kao jedinu nadu za opstanak Republike Srpske. Pritisak visokog predstavnika, podržanog od strane određenih zapadnih centara moći, okupilo je oko zajedničkog cilja sve relevantne političke opcije u Republici Srpskoj, ali ovaj nametnuti Dodikom medeni mesec nije potrajao dugo“, – rekao je Đokić.\nPolitikolog smatra da je najnovija „avantura“ Dodika, koja se svodi na reformisanje postulata Dejtonskog sporazuma uz posredovanje predsednika Srbije, Hrvatske i Turske (sa zaobilaženjem Rusije, koja se zalaže za poštovanje Dejtonskog sporazuma i koja se u načelu ne upušta u slične riskantne poduhvate), dala mogućnost opoziciji da ponovo istupi iz senke Milorada Dodika i da ga okrivi za destabilizaciju Republike Srpske. Sve opozicione stranke, uključujući i konzervativni SDS i liberalni PDP, saglasne su u oceni da se Dodik ne bori protiv krize, već da pokušava da izazove novu, dodao je Đokić.\n„Kako se Milorad Dodik ponaša kao politički lider, koji je njegov stil vladanja? Pre svega, Dodik je šoumen koji ume ne samo da se lati mikrofona i otpeva pokoju narodnu pesmu za vreme predizborne kampanje, već on zna kako da prenese tu atmosferu kabarea i u sferu spoljne politike. Dalje, Dodik je eksperimentator i avanturista koji je spreman da predloži, ali i da pokuša da ostvari, nestandardne zamisli u spoljnoj politici. Jedna takva ideja je, primera radi, pokušaj da se privuče država Izrael kao saveznik Republike Srpske u njenom nadmetanju sa bošnjačkim delom Bosne i Hercegovine. Naposletku, popularnost Milorada Dodika, koji se nalazi bez prekida na vlasti od 2006. godine, opada, a čitava situacija sa pritiscima visokog predstavnika oko zabrane negiranja ‘genocida u Srebrenici’ negativno utiče na njegov rejting,“ – rekao je ekspert.\nPosle svega što je rečeno, dolazimo do zaključka da se Republika Srpska nalazi pred ozbiljnim izazovima – da zaštiti svoje nadležnosti, svoju autonomiju u konfrontaciji sa predstavnicima Zapada i bošnjačkog naroda, ali i da sprovede smenu režima na izborima, kako bi sudbina Republike Srpske bila odrešena od političke sudbine njenog (ne)smenjivog lidera, smatra Đokić.\nIzvor: Regnum / Kosmopol.rs\nIn this article:milorad dodik, republika srpska


Incko: Neću dozvoliti osporavanja institucija BiH – Eurasia\nHome/Balkans/Balkan Press/Incko: Neću dozvoliti osporavanja institucija BiH\nIncko: Neću dozvoliti osporavanja institucija BiH\nSARAJEVO – Visoki predstavnik međunarodne zajednice za BiH Valentin Incko izjavio je jučer u Vijeću sigurnosti UN-a da neće dopustiti da suverenitet države i nadležnosti njenih institucija budu osporene.\n“Neki od visokih političkih funkcionera iz Republike Srpske napadaju legitimitet institucija – sudskih, tužilačkih, policijskih, ekonomskih, obavještajnih i odbrambenih.\nNa čelu su nastojanja da se ranije reforme usmjerene ka izgradnji države, kao i one koje je diktirala EU, vrate unazad. Moja osnovna uloga u svojstvu visokog predstavnika jeste da provodim mirovni sporazum, u čijem se središtu nalaze suverenitet države i nadležnosti njenih institucija. Neću dopustiti da to bude osporeno.\nOpstruiranje hitnih reformi koje bi pomogle da se poboljšaju životni uvjeti u BiH apsolutno se ne može opravdati – kako iz moralnih tako i iz političkih razloga”, rekao je Incko u svom obraćanju.\nVisoki predstavnik i specijalni predstavnik EU upozorio je da je “ova kampanja blokirala donošenje državnih zakona koji su uvjet za ispunjenje smjernica EU za ukidanje viza bosanskohercegovačkim građanima koji putuju u države EU, kao i druge državne zakone kojima će biti ispunjene obaveze BiH iz Sporazuma o stabilizaciji i pridruživanju”.\n“Trenutna situacija u zemlji zahtijeva pojačani angažman EU i šire međunarodne zajednice. Većina građana BiH i dalje podržava euroatlantske integracije i prosperitet, sigurnost i samopoštovanje koje bi one donijele. Ima napretka, iako je on spor, i imamo osnove da smatramo da će pozitivne stvari odnijeti pobjedu nad negativnim. To je ono što građani BiH žele i mi im i dalje moramo pomagati da to i postignu”, kazao je Incko.\nVijeću sigurnosti UN-a jučer se obratio i predsjedavajući Vijeća ministara BiH Nikola Špirić, naglasivši da se svi u BiH slažu kako je u proteklih pola godine BiH mogla i morala uraditi mnogo više.\n“Savjet ministara je u prethodnom periodu bio posvećen usvajanju zakona i ispunjavanju uslova iz Akcionog plana za provođenje obaveza iz Evropskog partnerstva, te smo na navedenim sjednicama razmotrili i usvojili 37 prijedloga i nacrta zakona, od kojih je osam iz Evropskog partnerstva. Takođe smo donijeli i niz odluka i strategija koje u praksi znače ispunjavanje uslova iz Evropskog partnerstva. Očekujem da ćemo po povratku u BiH biti u prilici da nove tekstove zakona uputimo u parlament i ispunimo i preostale uslove za liberalizaciju viznog režima”, rekao je Špirić.\nOn je dodao da Savjet bezbjednosti treba da podrži Dejtonski mirovni sporazum kao obavezujući pravni dokument za BiH.\nPredsjedavajući Vijeća ministara ocijenio je da nastojanja da se nametne sistem vladavine koji nije u skladu s Dejtonskim mirovnim sporazumom od strane stranih država ili međunarodnih organizacija putem primjene kategoričnih ovlaštenja ili drugih metoda, nisu pravno valjana, niti takve radnje imaju podršku građana BiH.\n“Konsenzus na kojem, konačno, počiva legitimnost svih vlada mora doći iznutra. BiH je zemlja koja je s manje ili više uspjeha u prethodnom periodu provodila reforme, ispunjavala postavljene uslove, rješavala teška pitanja koja su se pojavljivala na njenom EU putu. Ovo je godina u kojoj se moramo suočiti s reformom Ustava kao novim izazovom. Ona mora biti praćena realnim postavljanjem ciljeva, a za njen definitivan uspjeh moramo obezbijediti uslove u kojima će se moći voditi civilizovan dijalog”, istakao je Špirić.\nŠpirić: Formirati investicijsku banku jugoistočne Evrope\nPredsjedavajući Vijeća ministara BiH zabrinut je zbog odsustva regionalne i evropske dimenzije u rješavanju pitanja globalne ekonomske krize.\n“Gotovo sam siguran da BiH, kao ni bilo koja druga država pojedinačno, sama neće moći odgovoriti izazovima koje sa sobom nosi ekonomska kriza. Iz tog razloga sam pokrenuo iniciijativu prema Sekretarijatu Regionalnog centra za saradnju, koji je smješten u Sarajevu, za formiranje investicione banke jugoistočne Evrope”, kazao je Špirić.\nPrevious 1-in-3 Muslims in Europe Feel Discrimination\nNext Germany Extends Kosovo Troop Presence


Polovni LOC skladišna oprema oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > LOC\nPolovna LOC skladišna oprema na prodaju\nOvde je kompletna lista polovnih LOC skladišna oprema oglasa za prodaju na Mascusu. LOC skladišna oprema oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o LOC skladišna oprema u odeljku Brendovi.\nLOC C12PFDVC26SPMaksimalna visina podizanja: 260, Stub za podizanje: Duplex\nOvde je kompletna lista polovnih LOC skladišna oprema za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og LOC skladišna oprema koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji LOC skladišna oprema.


Nexsas čekić NTL 2000g cena, cene Srbija, prodaja Beograd Novi Sad Niš\nNexsas čekić NTL 2000g cene\nTrenutno nemamo slike za Nexsas čekić NTL 2000g\nEPonuda nije internet prodavnica već Vam omogućava da brzo i lako nađete Nexsas čekić NTL 2000g po najjeftinijoj ceni. Naš cilj je da kupci budu što bolje informisani o ponudi Nexsas čekić NTL 2000g na tržištu Srbije. Vrlo lako nalazite željeni proizvod za kategoriju Čekići cene, ne morate da lutate od sajta do sajta za Nexsas Čekići, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas čekić NTL 2000g sa PRODAVCEM. EPonuda ne može da garantuje potpunu tačnost specifikacije i slika za Nexsas čekić NTL 2000g. Pre kupovine, podatke za Nexsas čekić NTL 2000g proverite na sajtu PROIZVOĐAČA.


Ukrajinski ambasador zatražio hitno izuzimanje ikone i zajednički rad stručnjaka na procjeni - Radio Srebrenik\nUkrajinski ambasador Vasilj Kirilič, koji je jutros boravio u prostorijama Ministarstva vanjskih poslova BiH, pred šeficu bh. diplomatije Biseru Turković iznio je niz zamolbi u vezi s ikonom koja je izazvala međunarodni diplomatski skandal, saznaje Klix.ba.Naime, ambasador Kirilič je, kako saznajemo, insistirao da se ikona odmah izuzme, a zatim da stručnjaci vještače i procjenjuju njenu vrijednost.\nTaj zahtjev će ponoviti i na sastanku s glavnom tužiteljicom Tužilaštva BiH Gordanom Tadić, koji će se također održati danas u Sarajevu.\nAmbasador Kirilič je obavijestio ministricu Turković da nadležna tijela Ukrajine nisu izdavala dozvole za izvoz ikona sličnih onoj koju je predsjedavajući Predsjedništva BiH Milorad Dodik 14. decembra poklonio šefu ruske diplomatije Sergeju Lavrovu.\nUkrajina je ponovo zatražila od bh. institucija dokumente koji bi mogli pružiti uvid i dokaz u sticanje prava vlasništva trenutnog “posjednika” (Milorada Dodika op.a.)\nOno što je također novo jeste da je Ukrajina spremna odmah poslati stručnjake u BiH s ciljem zajedničkog istraživanja porijekla i vrijednosti ikone.\nTo su spremni učiniti zajedno sa stručnjacima iz BiH, što također predstavlja jedan od zahtjeva.\nPrethodni članakU BiH 389 novozaraženih, u TK 68\nNaredni članakWHO objavio nove preporuke za liječenje pacijenata zaraženih koronavirusom


Tročlana komisija UEFA-e odlučuje o meču Srbija – Albanija |\nTročlana komisija Evropske fudbalske federacije (UEFA) odlučivat će o prekidu utakmice između Srbije i Albanije u kvalifikacijama za prvenstvo Evrope 2016. godine.\nU dopisu koji je nacionalnom savezu poslao šef Odjeljenja UEFA-e za disciplinu i integritet Emilio Garcija navodi se da se Fudbalski savez Srbije tereti za paljenje baklji i projektila, nemire u publici, upade navijača na teren, nedovoljne organizacije i upotrebu lasera, prenosi Tanjug.\nFudbalski savez Srbije potvrdio je da će iskoristiti pravo da do srijede, 22. oktobra, dostavi dodatne izvještaje i dokaze članovima Kontrolne i Disciplinske komisije UEFA-e.\nČlanovi ovog tijela pokrenuli su disciplinski postupak i protiv Fudbalskog saveza Albanije zbog provokativnog transparenta političkog sadržaja i činjenice da Albanci nisu željeli da nastave utakmicu.\nUtakmica između Srbije i Albanije prekinuta je u utorak u Beogradu pred kraj prvog poluvremena, kada se iznad terena stadiona Partizana pojavila bespilotna letjelica, dron, koja je nosila zastavu takozvane Velike Albanije, nakon čega su uslijedili incidenti.\nUEFA je pokrenula istragu protiv oba saveza, a odluka o epilogu meča i eventualnim kaznama bit će donijeta 23. oktobra.


Privatizacija „Rosnjefta“ — Rusija se opet snašla - 08.12.2016, Sputnik Srbija\nProdaju paketa akcija ruskog naftnog giganta „Rosnjefta“ mnogi u Rusiji su nazvali „poslom decenije“, a zapadni mediji su to okarakterisali kao „trijumf... 08.12.2016, Sputnik Srbija\nOdlicna vest,jer sad britanci,i svajcarci nece seci granu na kojoj sede,a ako je oseku,osekli su je,i ope taj deo sto su kupili,zadrzavaju Rusi u krajnjem slucaju,to treba raditi SAMO u neophodnim situacijama,jer se tako postize sigurnost kompanije,a ujedno i obuzdavanje EU i USA demoNkratije.............. prve tri recenice sam procitao u tekstu,i dalje nisam ni morao da citam.......... ODLICAN posao,na jad,kuknjavu,i stetu EU i USA demoNNNkrata!!!!!!!\n20:04 08.12.2016 (Osveženo: 20:17 08.12.2016)\n© Sputnik / Kirill Kallinikov / Uđi u foto-galerijuRosnjeft\nProdaju paketa akcija ruskog naftnog giganta „Rosnjefta“ mnogi u Rusiji su nazvali „poslom decenije“, a zapadni mediji su to okarakterisali kao „trijumf predsednika Vladimira Putina“ u jeku antiruskih sankcija.\nZa kupovinu akcija ruskog giganta bilo je zainteresovano više od 30 potencijalnih kupaca iz Evrope, SAD, Bliskog istoka i zemalja Azijsko-pacifičkog regiona. Međutim, Rusija je u sredu objavila da je manjinski udeo od 19,5 odsto „Rosnjefta“ prodala za 10,5 milijardi evra katarskom državnom investicionom fondu i švajcarsko-britanskoj kompaniji za trgovinu sirovinama „Glenkor“.\nRusija privatizuje 19,5 odsto akcija „Rosnjefta“\n10 Oktobar 2016, 19:08\nOba kupca sada imaju po 9,75 odsto akcija „Rosnjefta“ i to je treći po veličini paket akcija u „Rosnjeftu“.\nKontrolni paket akcija kompanije ostao je u rukama ruske države, a drugi po veličini paket akcija u vlasništvu je „Britiš petroleuma“ (19,75 odsto).\nPredsednik Rusije Vladimir Putin je ovu privatizaciju ocenio kao najveće ulaganje na svetskom energetskom tržištu u 2016. godini.\nRanije se spekulisalo se da će zapadne sankcije odvratiti velike investicije u Rusiju, iako one nisu izričito zabranjivale zapadnim kompanijama učestvovanje u privatizaciji „Rosnjefta“.\nAmerička agencija „Blumberg“ sklopljeni posao je nazvala „neočekivanim“ i ocenila je da zapadne sankcije sada izgledaju kao „prilično slabe“.\n„Dejli mejli“ je konstatovao da su švajcarska kompanija „Glenkor“ i katarski fond „postali prvi međunarodni investitori, koji su stekli udeo u najvećoj ruskoj naftnoj kompaniji nakon što su se na privredu zemlje obrušile sankcije“, a „Fajnenšel tajms“ ističe da je ovaj „neočekivani ugovor“ označio „trijumf predsednika Vladimira Putina“.\nAnalitičari ocenjuju da će privatizacija „Rosnjefta“ otvoriti nove perspektive za investicije u rusku privredu.\n22 Oktobar 2016, 14:57\n„To je veliki uspeh za ’Rosnjeft‘, a osim toga ponovo se otvaraju perspektive za investicije u Rusiju. To će se takođe pozitivno odraziti na kurs ruske valute, ona će ojačati za minimum pet odsto“, kaže za Sputnjik Marvan Iskander, libanski analitičar i autor knjige o energetskom sektoru Katara.\nKatarski državni fond, prema podacima libanskog stručnjaka, raspolaže kapitalom od 220 milijardi dolara, dok je švajcarska kompanija poznata po svojim investicijama vezanim za eksploataciju sirovina, pre svega zlata.\nPrema rečima Iskandera, Rusija ima značajne resurse, koji su trenutno potcenjeni, što njenu privredu čini veoma privlačnom za ulaganja.\n„Zbog naftne krize, mogu se kupiti akcije ruskih banaka po niskoj ceni, kao i kompanija za proizvodnju metala, aluminijuma, zlata i drugih plemenitih metala. Zbog toga ne treba da iznenađuje što raste interesovanje za ulaganja u Rusiji, jer je jedan od faktora i pad cena“, rekao je Iskander.\nAnalitičari kažu da bi „Glenkor“ od te transakcije mogao da profitira zbog pristupa „Rosnjeftovoj“ proizvodnji nafte, dok će se katarski fond učvrstiti na poziciji jednog od najvećih investitora u jednom od najvećih svetskih biznisa.\nDirektor konsalting kompanije u Rusiji „IHS global“ Maksim Nečajev napominje da je „Glenkor“ stari partner „Rosnjefta“, a da bi ruska kompanija od ovog posla mogla da dobije nove dugoročne ugovore. To je sada „Rosnjeftu“ posebno interesantno, jer se nalazi pod sankcijama i ne može da privuče dugoročne kredite.\nSlučaj „Rosnjeft“ protiv sankcija upućen u Evropski sud\n9 Februar 2015, 18:20\nUčešće katarskog fonda Nečajev objašnjava time što Rusija preduzima prijateljske korake i traži partnere na arapskom tržištu. Ekspert ističe da je ruska odluka da smanji proizvodnju nafte „prijateljski korak“, koja pomaže u izgradnji odnosa i učvršćuje trgovinske odnose među zemljama.\nPodsećanja radi, zemlje članice OPEK-a su pre nekoliko dana postigle „istorijski dogovor“ da se proizvodnja nafte smanji za 1,2 miliona barela na 32,5 miliona barela dnevno, a zapadni mediji su ocenili da je uloga ruskog predsednika Vladimira Putina i ministra energetike Aleksandra Novaka u postizanju dogovora bila „ključna“.\nDugo vođeni pregovori o privatizaciji Rosnjefta deo su napora ruske vlade da proda deo državne imovine kako bi popunila budžet, a analitičari očekuju da će se ova „trgovina“ odraziti pozitivno ne samo na ruski budžet, već i na tržište, a da će otvoriti i određene investicione mogućnosti.\n„Ono što se za sada može definitivno konstatovati, to je da će ruski budžet dobiti dodatna sredstva, i to u uslovima budžetskog deficita, koji još uvek postoji. Indirektno, ovaj dogovor će pozitivno uticati i na kurs rublje. Što se tiče investicionih mogućnosti, trebalo bi da sačekamo tri do šest meseci i tek tada ćemo videti koliko jak efekat ima taj ugovor. Mislim da su ’Glenkor‘ i Katarski državni fond prepoznali potencijal rasta akcija kompanije ’Rosnjeft‘ i da bi za godinu-dve mogli da prodaju ove akcije na veoma povoljnim uslovima“, kaže za Sputnjik Sergej Hestanov, savetnik generalnog direktora kompanije „Otkriće broker“.\nValdajci: Rusija jača od izolacije\n19 Oktobar 2016, 17:14\nRuski ekonomista Vladimir Rožankovski ocenjuje da je ugovor koji je sklopio „Rosnjeft“ sa stranim partnerima „fantastičan“ i ističe da je „Rusija već drugi put u 2016. godini ostavila evropske investitore bez daha“.\n„Prvi put kada je uprkos sankcijama i bez ikakve pomoći spolja razmestila evroobveznice za kojima je potražnja bila mnogo veća od ponude. A sada je Rusija fascinirala drugi put, jer je u paramparčad raznela tradicionalnu shemu ovakvih ugovora. Za takve vrste sporazuma se obično traže britanske ili američke banke kako bi posredovale, a čije usluge veoma skupo koštaju. Sada će druge kompanije dva puta razmisliti da li je potrebno platiti posrednicima, ako je Rusija uspela samostalno da nađe investitore i da završi sve poslove“, rekao je za Sputnjik Rožankovski.\n9 Decembar 2016, 14:01


Saopštenje za javnost Udruženja banaka Srbije - 11.2.2022. - Udruženje banaka Srbije\nSaopštenje za javnost Udruženja banaka Srbije - 11.2.2022.\nKategorija: Saopštenje 11. februar 2022\nPovodom objava u medijima poslednjih dana, u kojima se pominje da će klijenti po revizijskim presudama Vrhovnog kasacionog suda morati bankama da vrate novac dobijen po osnovu pravosnažno presuđenih sporova, Udruženje banaka Srbije želi da bliže pojasni situaciju javnosti sa ciljem lakšeg iznalaženja rešenja prihvatljivog za sve strane.\nDopunom pravnog stava Vrhovnog kasacionog suda od 16.09.2021. godine konstatovano je da banke ne moraju da dokazuju strukturu svojih troškova u ceni naknade za obradu kredita, što je do te Dopune stava bilo od strane sudske prakse presuđivano na različite načine. Do donošenja Dopune stava VKS-a korisnici kredita su masovno bili pozivani da tuže svoje banke, neretko uz garantovanje uspeha u sporu i uz protivpravno pribavljanje na hiljade klijenata.\nBanke su u svim ili skoro svim predmetima, koje su pravosnažno izgubile, ulagale vanredni pravni lek, reviziju, pa je Vrhovni kasacioni sud zbog argumenata iznetih u tim revizijama i zbog njihovog velikog broja, odlučio da dopuni svoj Pravni stav iz 2018. godine po istom pitanju na način da razjasni jednu rečenicu, koja nije bila dovoljno jasna, a dovodila je do presuđenja protiv banaka, tako da je sada nedvosmisleno jasno da su banke zakonito naplaćivale naknadu koja je bila predmet svih ovih sporova.\nPodsećamo da je Udruženje banaka Srbije izdalo saopštenje, odmah posle ove Dopune stava VKS-a i to 29.09.2021. godine, kojim je pozvalo sve korisnike kredita koji su tužili banke da se odreknu tužbenih zahteva, posle čega banke neće zahtevati naplatu svojih troškova koje su imale u sudskim postupcima, odnosno da neće preduzimati pravnu akciju protiv klijenata za povraćaj isplaćenih sredstava po tim presudama. Jedan značajan broj korisnika kredita se već odazvao tom pozivu i odrekao se tužbenih zahteva.\nUdruženje banaka Srbije insistira da je jedini pravi put za sve koji imaju bilo kakvu dilemu o svom odnosu sa bankom, da se toj banci i obrate radi iznalaženja obostrano prihvatljivog rešenja.


Postojeći uzorak koji se tretira je u dobrom stanju i sve upućuje na to da nema zagađivanja i da nema prisustva, ne samo ovog radioaktivnog materijala, nego i svih drugih\nA. Č. / Avaz.ba 08.09.2020\nSTIGLI REZULTATI Voda sa izvorišta Stup nije kontaminirana\n"Vodovod i kanalizacija" uzela je uzorak vode sa izvorišta Stup i dostavilo ga na analizu Centru za zaštitu od zračenja pri Zavodu za javno zdravstvo FBiH nakon što je objavljena informacija da je na udaljenosti od blizu 360 metara od bunara došlo do curenja radioaktivne materije.\n- Na osnovu rezultata mjerenja radioaktivnosti na lokalitetu na kojem je došlo do curenja cezija-137, a uzimajući u obzir da je vrijeme poluraspada cezija-137 oko 30 godina, može se zaključiti da kontaminacija ni sada, a ni u vrijeme incidenta prije više od godinu dana nije bila takvog intenziteta da bi mogla ugroziti zdravstvenu ispravnost vode za piće na izvorištu Stup - stoji u dopisu koji je upućen ViK-u.\nDirektor ViK-a Enver Hadžiahmetović istakao je da je riječ o preliminarnim rezultatima, a da će sutra dobiti zvanične rezultate.\n- Postojeći uzorak koji se tretira je u dobrom stanju i sve upućuje na to da nema zagađivanja i da nema prisustva, ne samo ovog radioaktivnog materijala, nego i svih drugih. Naši bunari na tom dijelu koriste vodu iz dubine, iz svog dijela i nemaju veze sa površinskim vodama i ukoliko bi se desilo da taj cezij dođe na površinu, nema mogućnost da dođe u sistem vodosnabdijevanja - rekao je Hadžiahmetović.\nViše o temi Vodovod i kanalizacija\n07.09.2020 u 16:25\nVodovod i kanalizacija Stup Zavod za javno zdravstvo